Moto klubovi iz Čačka ostvarili velike uspehe na stazi u Leštanima - PressLider.rs\nMoto klubovi iz Čačka ostvarili velike uspehe na stazi u Leštanima\n6. oktobra 2020. 20. oktobra 2020. Duško Radišič\t0 Comments čačanski moto klubovi, Leštani, MK Ere Arilje, MK Tanasko Rajić, moto kros, Otvoreni šampionat Srbije, Termorad AMSK\nČačak – U nedelju, na stazi u Leštanima, u organizaciji kluba MK „Extreme“ iz Beograda, održana je IV trka za Otvoreni šampionat Srbiju u moto krosu, uz učešće 45 vozača iz osam klubova.\nPonovo su vozači čačanskih klubova ostvarili velike uspehe. MK Termorad „AMSK Čačak“ i „Tanasko Rajić“ vodili su veliku borbu sa vozačima MK „Ere“ iz Arilja za titule u pojedinačnoj i ekipnoj konkurenciji.\nU najmladjoj klasi MX65 do 12 godina starosti viđena je velika borba dva prvoplasirana u šampionatu, iz koje je kao pobednik izašao Andrej Popović iz MK „Ere“, a drugi Vuk Ćajić iz kluba „Tanasko Rajić“. Treće mesto zauzeo je Noel Pešut iz „Sagmajster tima“.\nU klasi MX85, do 14 godina posle obe vožnje vodeći u šampionatu Aleksa Milosavljević iz ekipe Termorad „AMSK Čačak“ pobedio je ispred Relje Kuzmana iz MK „Ere“, dok je treći bio David Vig iz ekipe MX024.\nU klasi MX1 se vodila velika borba izmerđu vodećih u šampionatu, u koju se ponovo umešao povratnik Nemanja Vemić. Nakon dve vožnje, ubedljivom vožnjom pobedio je vodeći u šampionatu Miloš Đorđević iz ekipe Termorad „AMSK Čačak“, ispred Nemanje Vemića iz MK „Ere“ i Marka Kostića iz AMSK „Kostić“ iz Pirota.\nU klasi MX2 i pored izostanka Vukašina Jablanovića zbog teže povrede koju je zadobio na treningu u subotu, viđena je odlična vožnja, Nenada Petrovića iz MK „Tanasko Rajić“ i Janka Railića iz MK „Ere“. Nakon dve trke, prvo mesto osvojio je Janko Railić ispred Nenada Petrovića i Strahinje Kalamkovića iz MK „Ere“, tako da se nastavlja trka za šampionsku titulu između Railića i Petrovića.\nU kupu Srbije u klasi MX3, posle dve vožnje najuspešniji je bio Vlade Rajević iz ekipe Termorad AMSK „Čačak“ ispred Viktor Langa iz ekipe „MX024“, dok je treći bio Gabor Sagmajster iz ekipe „Sagmajster“.\nU klasi MXB najbolji je bio Tamaš Martonoši iz ekipe „MX024“, drugi Filip Savić iz ekipe GTC racing iz Kraljeva, dok je treće mesto zauzeo Kristian Plattner iz „Sagmajster tima“.\nU ekipnoj konkurenciji, u klasi klubova I prvo mesto je zauzela ekipa MK „Ere“, drugo ekipa Termorad „AMSK Čačak“, a treće MK „Tanasko Rajić“. U kupu Srbije, u klasi klubova II, prvo mesto osvojila je ekipa „MX024“, drugo „Sagmajster tima“ a treće ekipa Termorad „AMSK Čačak“.\nSledeća trka u šampionatu održava se 11.10.2020.godine u Bačkoj Topoli.\nViše fotgrafija sa trke u Leštanima možete videti na fb profilu Moto Fotografija\n← Fudbalerke Borca i Šampiona sigurnim pobedama do novih bodova\n„Nemanjići“ na Državnom prvenstvu osvojili 12 medalja i nagradu za najbolje uspehe u 2019. godini →


► Šiitski pobunjenici osudili na smrt predsednika Jemena zbog veleizdaje\nHadi je proglašen krivim da je "uzurpirao titulu predsednika nakon isteka mandata, podstakao agresiju Saudijske Arabije i ugrozio nezavisnost i teritorijalni integritet Jemena", javila je agencija Saba.\nPresude se podudaraju s drugom godišnjicom od intervencije u Jemenu koju sprovodi arapska koalicija predvođena Saudijskom Arabijom podržavajuća Hadija, koji je bio primoran da napusti zemlju.\nŠiitski pobunjenici i pristalice bivšeg jemenskog predsednika Alija Abdulaha Saleha danas će da organizuju protest u Sani pod sloganom "Nastavlja se otpor (saudijskoj) agresiji".\nArapska vojna koalicija predvođena Saudijskom Arabijom počela je vojnu intervenciju u Jemenu 26. marta 2015. godine u podršku vlade naspram pobunjenika koji su zauzeli glavni grad Sanu u septembru 2014. godine.\nZemlja je sada pogođena najtežom humanitarnom krizom i suočena ozbiljnim rizikom od gladi, upozorile su ranije UN.


NikoTh Bikić je dodao oglas pre 54 minuta\nPretraživanje - Snežana Bogosavljević Bošković - stranica 8 / 8\nUzgoj tovljenika Otvoreno savremeno tovilište za svinje Poljoprivednik Milovan Ivanković iz Zasavice, koji se već 17 godina bavi stočarstvom, odlučio je modernizovati proizvodnju, a savremena tovilišta za svinje izgradio je prema standardima Evropske uni...\nInvesticije 420 mil. evra za stočarstvo u Srbiji Da je nemačka kompanija Tenis, poznati proizvođač mesa u Evropi, imala ozbiljne namere kada je u septembru prošle godine izrazila interes za pokretanje proizvodnje u Srbiji, pokazalo se i ove nedelje...\nObnovljivi izvori energije U planu izgradnja bioenergetskog sela Ministarka poljoprivrede i zaštite životne sredine prof. dr Snežana Bogosavljević sastala se u Briselu sa Francom Unterštelerom, ministrom životne sredine, klime i energetike Baden - Virtemberga. Na t...\nProizvodnja meda Mladi - budućnost pčelarstva U selu Kamenovo kod Petrovca na Mlavi, ministar poljoprivrede i zaštite životne sredine prof. dr Snežana Bogosavljević Bošković je otvorila tradicionalni Sabor Dani mlavsko - homoljskih pčelara. "Pore...\nMinistarstvo poljoprivrede Razgovor s poljoprivrednicima na jugu Srbije Ministar poljoprivrede i zaštite životne sredine prof. dr Snežana Bogosavljević Bošković i predstavnici resornog ministarstva, posetiće u sredu 15. aprila 2015. godine, u 12 časova opštinu Preševo (pr...


Potpredsednice Sedlar i Glamočanin Varga na obeležavanju 101. godišnjice Privredne komore Vojvodine - Skupština Autonomne Pokrajine Vojvodine\n05. 02. 2020.Potpredsednice Sedlar i Glamočanin Varga na obeležavanju 101. godišnjice Privredne komore Vojvodine\nNovi Sad, 5. februar – Potpredsednice Skupštine AP Vojvodine Snežana Sedlar i Smiljana Glamočanin Varga, prisustvovale su danas Svečanosti povodom obeležavanja 101. godišnjice postojanja i rada Privredne komore Vojvodine.\nU duhu tradicije, na svečanosti su najuspešnijim kompanijama, privrednicima i istaknutim pojedincima u oblasti privrede i njenih srodnih delatnosti sa teritorije AP Vojvodine uručena Godišnja priznanja Privredne komore Vojvodine, koja nose ime osnivača i prvog predsednika PKV Koste Mirosavljevića.\nZa istaknuta privredna ostvarenja, uspešno poslovanje i postignute vrhunske poslovne rezultate u 2019. godini, priznanja su dobile: Opšta zemljoradnička zadruga „Žunji Silak“ iz Temerina i kompanije „Enterijer Janković“ iz Novog Sada i „Naftahem“ iz Sremske Kamenice. Za privrednika godine izabran je Goran Jevtić iz kompanije „Enerdži net“ iz Kaća, a titulu privrednice godine ponela je Tatjana Filipović iz novosadskog „Dak komerca“. Priznanja su dobitnicima uručili Predsednik Privredne komore Vojvodine Boško Vučurević i potpredsednik Pokrajinske vlade Đorđe Milićević.\nNa svečanosti je između ostalog, istaknuto da proteklu poslovnu godinu karakterišu pozitivna privredna kretanja, koja su nastavak aktivnih mera i privrednih kretanja iz prethodnih godina, zatim, rast bruto domaćeg proizvoda, rast spoljnotrgovinske razmene i smanjenje stope nezaposlenosti. Ukupna spoljnotrgovinska razmena AP Vojvodine u prošloj godini dostigla je skoro dvanaest milijardi evra.\nPored delegacije Skupštine AP Vojvodine, svečanom obeležavanju 101. godišnjice postojanja i rada Privredne komore Vojvodine, prisustvovali su predstavnici Pokrajinske vlade, predstavnici Grada Novog Sada, stranih ambasada, ugledni privrednici i predstavnici poslovnih udruženja i kompanija čije je sedište u AP Vojvodini.


Jeftini letovi iz Tindouf do Sirije - Avio karte Tindouf Sirija - eSky.rs\nAvio karte iz Tindouf do Sirije\nPretražite letove iz Tindouf do Sirije\nProverite najbolje prilike za letove iz Tindouf do Sirije\n✔ Postoje li posebne ponude za letove iz Tindouf do Sirije na eSky.rs?\n✔ Mogu li se pobrinuti za osiguranje prilikom rezervacije leta iz Tindouf do Sirije?\n✔ Ako rezervišem let iz Tindouf do Sirije, mogu li da rezervišem ujedno i smeštaj?\n✔ Koje avio-kompanije nude letove iz Tindouf do Sirije?\nBudite sigurni, da na eSky.rs ponuda letova iz Tindouf do Sirije uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Alžira Jeftini letovi iz Alžira Jeftini letovi za Gardaju Jeftini letovi iz Gardaje Jeftini letovi za Rijeku Jeftini letovi iz Rijeke\nJeftini letovi do Centralnoafričke Republike Jeftini letovi iz Centralnoafričke Republike Jeftini letovi do Rajkot Airport Jeftini letovi od Rajkot Airport


Srpski napadač iz Danske poručuje: "Evo zašto mislim da će Zvezda da pobedi" - Crvena zvezda info\nSrbija / 13 pregleda\nSrbija / 3417 pregleda\nFudbal / 3054 pregleda\nFudbal / 2314 pregleda\nSrpski napadač iz Danske poručuje: “Evo zašto mislim da će Zvezda da pobedi”\nFudbaler je u svom intervjuu za Telegraf pričao o svom životu u Danskoj, ali se dotakao i budućeg duela između Zvezde i Midtjilanda\nMilan Makarić je prethodne sezone oduševio javnost kada je kao napadač Radnika iz Surdulice sa 25 golova u prvenstvu poneo epitet najboljeg strelca Superlige Srbije, dok je vodio i svoj klub do istorijskog polufinala u Kupu Srbije.\nSve to je bilo više nego dovoljno da prvo zaigra za A reprezentaciju Srbije, pa potom i da ga preporuči Alborgu iz Danske, koji je "iskeširao" 500.000 evra kako bi ga doveo u svoje redove. Sada je za Telegraf, ovaj fudbaler sebe stavio u ulogu skauta i pokušao je da skrene pažnju Zvezdi pred duel sa Midtjilandom.\nFudbaleri Zvezde pred sobom imaju možda i najbitniji duel u dosadašnjem toku takmičenja u Ligi Evrope, pošto već u utakmici protiv Midtjilanda mogu napraviti odlučujući korak koji će ih odvesti u narednu fazu takmičenja, posle startne dve pobede protiv Brage i Ludogoretsa.\nKao nekoga ko već tri meseca igra u prvenstvu Danske i ko je svoj debi u prvenstvu upisao upravo protiv Midtjilanda, Telegraf je kontaktirao, gorepomenutog napadača, Milana Makarića, kako bi iz prve ruke čuo na šta Zvezda treba da obrati pažnju, te kakvi su izgledi beogradske ekipe da upiše tri boda na ovom gostovanju.\n- Protiv te ekipe sam debitovao, a iako sam igrao tek poslednjih 10-ak minuta, video sam da se radi o jednoj ozbiljnoj ekipi. Imaju nekoliko Brazilaca u ekipi koji, uz kapitena Sviatčenka, prave razliku na terenu. Takođe veliku pažnju Zvezda treba da obrati na prekide, iz prekida su veoma opasni. Ali kada se sve sabere i oduzme, mislim da je Zvezda kvalitetnija i ocekujem njihovu pobedu - rekao je Milan Makarić za Telegraf.\nOno što posebno raduje navijače, ali i celokupni stručni i igrači kadar Crvene zvezde, jeste to što je najbolji strelac Midtjilanda, ujedno i najbolji strelac danskog šampionata, Žunior Brumado povređen, te da će propustiti obe utakmice protiv kluba iz Beograda. Tu olakšicu je prepoznao i Makarić, koji smatra da je Zvezdi sada umnogome olakšan posao.\n- Brumado je trenutno najbolji strelac lige, on je veoma opasan napadač. Dosta je snažan i ima izuzetan osećaj za gol. Kompletna igra Midtjilanda se bazira samo na njemu, ali sada je sigurno da će Zvezdi biti mnogo lakše sada kada on nije u timu.\nBeogradskim "crveno-belima" će ovo biti četvrti put da putuju u Dansku, a ukoliko se pogleda istorija, Zvezda dosad nije zabeležila nijedan poraz u ovoj zemlji, već je sva tri puta odigrala nerešeno, da bi konačnim rezultatom prošla dalje u sva tri slučaja, najsvežija uspomena je meč protiv Kopenhagena, kada je četa Vladana Milojevića uspela posle penala da se plasira u plej-of za plasman u Ligu šampiona.\nZbog toga, ali i zbog podatka da je Zvezda nekadašnji evropski i svetski prvak, Makarić ističe da je javnost u Danskoj izuzetno svesna protivnika, te da gaji ogromnu dozu poštovanja prema ovom klubu.\n- Ono što sam video u medijima, mislim da su svesni kakav klub im dolazi, svi u Danskoj znaju da je Zvezda veliki klub i gaje eogroman respekt prema njima.\nPoređenje liga: "Danska je mnogo kvalitetnija, ima 12 klubova i svako svakog može da pobedi"\nMakariću je ovo prvi put da igra daleko od kuće, daleko od svoje zemlje, pošto mu je jedini "izlet" u dosadašnjoj karijeri bio do ekipe "Zvijezda 09" koja dolazi iz Bijeljine, što je bilo nešto više od dva sata vožnje automobilom od njegovog rodnog Novog Sada, štaviše, duži je vremenski interval bio potreban za put od Novog Sada do Surdulice, gde se ovaj fudbaler i afirmisao kao napadač.\nNije se još stameni napadač aklimatizovao na promenu, te je istakao da još pokušava da "pronađe sebe" u Danskoj, kao i da se navikne na dosta mirniji život, drugačiju kulturu, pa i hranu.\nFoto: Profimedia/Alamy/Gonzales Photo\nZa razliku od same zemlje, klub je srpskog napadača prihvatio na sjajan način, čak i bolji nego što je i sam igrač očekivao. Ono što je za Makarića bila dosta olakšavajuća okolnost je to što su ga u klubu dočekali makedonski fudbaler Aleksandar Trajkovski, kao i mladi srpski fudbaler, Vladimir Prijović, što je u značajnoj meri olakšalo period privikavanja.\n- Generalno sam se brzo snašao u ekipi, prihvatili su me od samog početka i klub funkcioniše kao jedna velika porodica, to mi je mnogo značilo u početku kad sam došao. Pored kluba, izuzetno mi znači što su me u klubu dočekali i Vladimir Prijović i Aleksandar Trajkovski, oni su sjajni momci s kojima od samog starta imam baš dobar odnos - istakao je Makarić, te je nastavio o tome da li mu nedostaje kuća.\n- Što se tiče kuće, navikao sam da sam retko tamo, ali ipak svakodnevno održavam kontakt sa svima, porodicom i prijateljima, trenutno mi je tu brat, devojka mi je bila nedavno, tako da nikad nisam sam.\nDanska liga se trenutno na listi koeficijenata nalazi daleko ispod srpske lige, međutim, ukoliko se pogledaju stadioni, infrastruktura klubova, kao i stil igre, reklo bi se da je situacija potpuno obratna. Iskoristil smo priliku da upitamo Makarića, kao nekog ko je osam sezona proveo u Srbiji, da uporedi ove dve lige, na šta je on favorizovao Dansku, ali se čini kao da je blago i sugerisao šta bi trebalo "popraviti" u srpskom fudbalu.\n- Fudbal u Danskoj je na mnogo višem nivou, infrastruktura, tv prava... Liga ovde ima 12 ekipa, samim tim je i kvalitet mnogo bolji, sve ekipe su približne snage, pa svako može svakog da pobedi. Čak su i stadioni na svakoj utakmici puni, što igračima dosta znači. To su neke stvari po kojima se razlikuje Danska od naše Superlige, iako mislim da naša liga polako podiže kvalitet, nadam se da će svake godine biti sve bolja i da će stadioni biti puni.\nDanska je zemlja u kojoj je fudbal u velikoj ekspanziji, ali se mnogi plaše "slučaja Eriksen"\nFudbalska reprezentacija Danske u poslednje vreme igra vanserijski fudbal, a sve je krenulo od Evropskog prvenstva, gde su stigli do polufinala kada su poraženi od Engleske posle produžetaka.\nDa taj rezultat nije slučajan, Danci su pokazali i u kvalifikacijama za Svetsko prvenstvo, gde su obezbedili plasman u Katar bez primljenog gola! Makarić zbog toga naglašava da je zbog tih rezultata fudbal u ovoj zemlji doživeo pravu ekspanziju.\n- Danski fudbal je doživeo pravu ekspanziju što se tiče fudbala u poslednjih par godina, pogotovo posle polufinala Eura, takođe i sada plasmanom na SP. Sve se to oseti i vidi po punim stadionima svaku utakmicu u ligi. Sigurno da imaju velika očekivanja od reprezentacije na Svetskom prvenstvu pogotovo iz razloga što nisu primili nijedan gol u kvalifikacijama.\nIpak, njihov nastup na Evropskom prvenstvu je obeležio i "slučaj Eriksen", kada je fudbaler kolabirao na terenu i srušio se, da bi posle brze interevencije lekara uspeli da sačuvaju fudbalerov život.\nZbog toga, mnogo više se brine o fudbalerima, što naglašava i srpski napadač.\n- Mogu reći da se ovde vodi računa o svemu, zdravlje fudbalera je ovde na prvom mestu i to je najvažnije, pogotovo posle situacije sa Eriksenom. Nadam se samo da se takve situacije više neće dešavati, jer naposletku, zdravlje je na prvom mestu i to je najbitnije - zaključio je u razgovoru za Telegraf, Milan Makarić, napadač Alborga.


Odbijen prijedlog Vlade RS: Vozovi i dalje stoje – Informer\nEntitetska vlada je tražila prvo uspostavu minimuma procesa rada, a zatim pregovore\nGeneralni štrajk u “Željeznicama RS-a” nastavljen je i u ponedjeljak.\nTo znači da nije prihvaćena ponuda entitetskog premijera po kojoj je Vlada spremna otpočeti pregovore sa Štrajkačkim odborom Željeznica RS-a ako u ponedjeljak do 8.00 sati uspostave minimum procesa rada u željezničkom saobraćaju, po principima koje je utvrdila izvršna vlast.\nPredsjednik Štrajkačkog odbora Željeznica RS-a Zlatko Marin naglašava da su spremni na pregovore i da čekaju dopis iz entitetske vlade kako bi se razgovaralo o problemima u ovom javnom preduzeću, čiji su radnici 3.juna počeli štrajk, a pet dana kasnije i potpuno obustavili saobraćaj.\n“Štrajkački odbor je jutros odlučio da će se ponovo uspostaviti željeznički saobraćaj tek kada dobijemo garancije da će dio zahtjeva na kojima insistiramo biti ispunjen”, rekao je Marin.\nNaglašava da su ogromni gubici zbog potpune obustave željezničkog saobraćaja u RS-u, te smatra da bi Vlada trebala pristati na razgovore sa željeznicama, što je do sada odbijala.\nS druge strane, entitetska vlada je tražila prvo uspostavu minimuma procesa rada, a zatim pregovore.\nTagsvlada rs zeljeznice rs\nFBiH: Proteklog vikenda regostrovano 153 krivična djela\nVideo – Međunarodna tattoo konvencija u Pragu: Od slatkog i seksi do bizarnog pretjerivanja


Portal Sarajevo-RS.com - Aerodrom ''Nikola Tesla'' među najboljim u istočnoj Evropi\nAerodrom ''Nikola Tesla'' među najboljim u istočnoj Evropi\nponedeljak, 20 mart 2017 22:45\nVeć treću godinu zaredom Aerodrom “Nikola Tesla” u Beogradu zauzeo je peto mjesto među najboljim aerodromima u istočnoj Evropi. Prvo mjesto je pripalo aerodromu u Budimpešti.\nNagrada je ozvaničena na ovogodišnjoj dodjeli nagrada agencije “Skajtraks”, specijalizovane za rejting u vazdušnom saobraćaju, koja je održana u Amsterdamu, saopštio je Aerodrom “Nikola Tesla”.\nKako je saopšteno, prema klasifikaciji “Skajtraksa”, najbolji aerodrom na svetu već petu godinu zaredom je aerodrom Čangi u Singapuru, a najbolji u Evropi je aerodrom u Minhenu.\nTe nagrade su među najprestižnijima u oblasti avio-industrije, a izbor je napravljen na osnovu 13,82 miliona onlajn upitnika, u kojima su putnici ocenjivali 550 aerodroma širom sveta.\nIstraživanje je sprovedeno među 105 različitih nacija u periodu od jula 2016. do februara 2017. godine. Predmet istraživanja su komfor i zadovoljstvo putnika različitim segmentima aerodromske usluge, od dolaska na aerodrom, prijave na let, kupovine, transfera i bezbjednosti, sve do ulaska u avion.\nViše iz ove kategorije « Požar u Novom Sadu, evakuisano 250 ljudi Otvoren 53. Međunarodni sajam automobila »


SRPSKI NAUČNIK RAZVIO TEST NA KORONU: Pouzdaniji od PCR, može da se primenjuje i na nove sojeve, ali i na druge viruse\nCENA POLOVNIH AUTOMOBILA OTIŠLA U NEBESA: Za vozila stara od 10 do 15 godina 72\t155\nŽIVOTNA DRAMA SRBINA IZ IZRAELA: Ćerku su mi MOBILISALI i njenu jedinicu 30\t551\nKRIZNI ŠTAB PRELOMIO: Ovo su nove mere! Odlučeno kada će biti moguća masovna 12\t18\nFoto: Profimedia/giovanni cancemi / Alamy\nivana radojcic\t 04.05.2021. 13:39h\nIstraživači sa Univerziteta u Kembridžu, u čijem je timu molekularni biolog iz Srbije Filip Bošković, razvili su test koji će brže i pozdanije od PCR da registruje viruse i njihove varijante i unapredi dijagnostikovanje i lečenje kovida-19, ali i drugih respiratornih infekcija.\nBošković kaže da je tim naučnika, u kojem su i biohemičari, fizičari, biotehnolozi i mašinski inženjeri, razvili test koji je jednostavniji i koji će ''pokriti'' širok dijapazon patogena - virusa i bakterija koji su uzročnici upala disajnih puteva i respiratornog trakta.\n- Veliki problem je kada je test negativan, a morate da otkrijete uzrok bolesti pacijenta i odredila terapija lečenja što znači da bi trebalo uraditi desetine testova - kaže Bošković kojeg ugovor Univerziteta sa jednom kompanijom o zaštiti patenta obavezuje da za sada ne otkriva detalje projekta.\nSRBI RAZVIJAJU DOMAĆI ANTIGENSKI TEST NA KORONU: Biće visoko POUZDAN, detektovaće čak i nove sojeve virusa\nDOBILI LABORATORIJU ZA PCR TESTIRANJE: Vredan poklon Amerikanaca lozničkom Domu zdravlja (FOTO)\n- Mnogo pacijenata umre od upale pluća, a ne zna se da li je u pitanju virusna ili bakterijska infekcija. Kada se zna šta je uzrok bolesti, onda je lakše napraviti potencijalni lek koji bi zaustavio virus. Tako da će ovaj test biti koristan i za dijagnostiku i za razvoj novih lekova - ističe Bošković.\n- Sadašnji testovi pokazuju samo da li je pacijent pozitivan ili negativan, a možda je imao virus i više nije izvor infekcije, ali je zbog ostataka tzv. genoma virusa rezultat testa pozitivan - objašnjava Bošković cilj projekta u Kevendiš laboratoriji, jednoj od najušpešnijih na svetu u kojoj je, između ostalog, otkrivena struktura DNK.\n- Pokušavamo da ciljano sagledamo strukture koje se zovu gekvadripleksi i koji se formiraju u genomu virusa i da u toj strukturi pronađemo mesta gde potencijalni lek koji može da blokira umnožavanje virusa. Za virusne infekcije vakcinacija je najbolji vid prevencije, ali u slučaju bakterijske infekcije, teško je ciljano napadati virus u odnosu na zdrave ćelije - ističe Bošković i dodaje da je taj deo istraživanja treba da pomogne kliničarima u određivanju terapije za lečenje infekcije.\nCRNO KORONA TRŽIŠTE: 800 € za potvrdu o vakcinaciji, 200 za lažno negativan PCR test? A da stvarno budete zaštićeni ne košta ništa\nTREBA VAM 700 EVRA U STARTU! Roditeljima sa decom se ne isplati da idu na more u Grčku TESTOVI SKUPLJI OD LETOVANJA\n- Pokušavam da stvaranjem novih tehnologija doprem do informacija o biološkim sistemima koje su do sada bile nedostupne i da na taj način pravilno razumem biološke sisteme u njihovom prirodnom - fiziološkom stanju, ali i u patološkim stanjima odnosno raznim oboljenjima - objašnjava Bošković.\n- Ekonomija Velike Britanije je zasnovana na nauci i bilo kakva promena budžeta za nauku na duži rok ima negativne posledice na ekonomiju jer što se više ulaže u nauku, više je inovacija i potencijalnih tehnoloških otkrića. Bregzit i pandemija su imali dvostruki negativan efekat na nauku i ekonomiju, ali očekujemo da će se to stabilizovati i da ćemo uskoro raditi kao i pre pandemije - navodi Bošković.\nSRPSKA NAUČNICA U FINALU EVROPSKE NAGRADE ZA PRONALAZAČE: Njen rad rešio kompleksne probleme u vezi sa zamenom oštećenog tkiva\nKISIĆ TEPAVČEVI O EPIDEMIOLOŠKOJ SITUACIJI: Sve je bolje, uz oprez i vakcinaciju čeka nas opuštanje\nDR ŽARKO RANKOVIĆ: Vakcina odigrala ključnu ulogu u smirivanju situacije! Otkrio kada očekuje da broj novozaraženih bude dvocifren\nPCR testkorona virussrpski naučniktest


Snouden: iPhone ima nevidljiv softver koji sve podatke tajno prosleđuje | WebTribune\nHome SPEKTAR Snouden: iPhone ima nevidljiv softver koji sve podatke tajno prosleđuje\nEdvard Snouden, koji je poznat po tome što je radio u Nacionalnoj službi za bezbednost (NSA), a zatim objavio na hiljade tajnih dokumenata NSA, smatra da Apple-ov iPhone poseduje „specijalni softver“ koji vlasti mogu da aktiviraju i prikupe informacije o korisniku.\n„Edvard ne koristi iPhone već običan telefon“, rekao je Snoudenov advokat, Anatolij Kučerena u intervjuu za rusku medijsku kompaniju RIA Novosti.\n„iPhone poseduje specijalan softver koji može da se aktivira bez da korisnik pritisne ijedno dugme, a koji može da prikuplja informacije o korisniku. Zato Snouden odbija da koristi ovakav telefon“, dodao je Kučerena.\nNije razjašnjeno da li je „specijalni softver“ koji se pominje u intervjuu deo standardnih dijagnostičkih alata ili Snouden smatra da su obaveštajne službe SAD pronašle način da se infiltriraju u mobilni operativni sistem koji je proizveo Apple.\nApple je bio među prvim kompanijama koje su optužene za učestvovanje u PRISM projektu prikupljanja podataka za koji je odgovorna NSA, što je utvrđeno na osnovu tajnih dokumenata agencije koje je objavio Snouden. Tokom projekta su ukradeni snimci, slike, dokumenti, imejlovi i zapisi razgovora sa uređaja, koji su omogućavali analitičarima da prate kretanje korisnika uređaja i komunikaciju.\nApple je svojevremeno negirao sve optužbe, navodeći da kompanija nije umešana u takozvani PRISM projekat i da ne omogućava vladinim agencijama pristup serverima kompanije.\nDokumenti koji su se zatim pojavili, pokazali su da je NSA razvila softver za špijuniranje koji napada iPhone telefone, omogućavajući obaveštajnim službama pristup porukama, podacima o uređaju i lokaciji uređaja. Iako nije razjašnjeno da li je projekat bio uspešan, Apple je ponovo negirao da je umešan u razvoj takvog softvera.\nU Apple-u su rekli da kompanija nikada nije bila u dosluhu sa NSA niti kreirala bilo kakav softver za špijuniranje za tu obaveštajnu službu. Oni su takođe naveli da nisu svesni nikakvih programa NSA koji napadaju proizvode poput iPhone-a, pošto kompanija vodi računa o bezbednosti i privatnosti svojih korisnika.\nKompanija je za najnoviji iOS 8 operativni sistem rekla da čak ni sam Apple ne može da dešifruje poruke koje se šalju putem uređaja.


Odlični rezultati u prvih 100 dana rada nove uprave | Palelive.com\nPočetna Novosti Aktuelnosti Odlični rezultati u prvih 100 dana rada nove uprave\nOdlični rezultati u prvih 100 dana rada nove uprave\nDirektor Olimpijskog centra /OC/ „Jahorina“ Dejan LJevnaić izjavio je danas da je novi menadžmet Centra u prvih 100 dana svog rada ostvario odlične rezultate, te istakao da su prvi u regionu otvorili ski-sezonu.\n„Danas je ozvaničena i saradnja sa kompanijom ‘Star import’, generalnim distributerom ‘Mercedes-benc’ vozila u BiH“, rekao je LJevnaić na konferenciji za novinare koja je organizovana povodom 100 dana rada novog menadžmenta OC „Jahorina“.\nPrema njegovim riječima, saradnja kompanije i OC „Jahorina“ ogleda se strateškom promocijom brenda „Mercedes-benc“ na reklamnim površinama i prezentacijom novih modela.\n„Veoma sam ponosan na sve što smo postigli tokom prvih 100 dana rada na obnovi i unapređenju infrastrukture Olimpijskog centra. Za ovo vrijeme, izgrađene su nove staze i vezni putevi u ukupnoj dužini od 35 kilometara, uređeno je 6.222 metra staza po FIS standardima i postavljeno je 530 metara vjetroustava“, naglasio je LJevnaić.\nPrema njegovim riječima, staze su idealno pripremljene i prvih oko 1.500 skijaša izrazilo je veliko zadovoljstvo njihovim kvalitetom.\nU toku je, ističe on, izgradnja tri nova parking-prostora, kao i dva ski- vrtića za najmlađe, a uspostavljena je i saradnja sa šest opština na teritoriji Istočnog Sarajeva o besplatnom skijanju za djecu osnovnih i srednjih škola.\n„Sve što radimo i planiramo, u skladu je sa zahtjevima i željama naših gostiju, a posebnu pažnju posvetićemo djeci“, ističe direktor OC „Jahorina“.\nLJevnaić dodaje da je OC „Jahorina“ uspostavio saradnju i sa najvećom svjetskom kompanijom za proizvodnju sistema za vještačko osnježavanje „Tehnoalpin“, zatim kompanijama „Mercedes“, „Petrol“, „M:tel“, festivalom „Egzit“ i mariborskim Pohorjem.\n„Za ovo kratko vrijeme ostvarili smo i uštede u iznosu većem od 15 miliona KM, a prihodi su nam za gotovo 45 odsto veći u odnosu na prošlu godinu“, rekao je direktor OC „Jahorina“.\nLJevnaić je naveo da su ovo samo neki od uspjeha novog menadžmenta i da će nastaviti sa realizacijom sličnih projekata koji će doprinijeti vraćanju Jahorini starog olimpijskog sjaja.\nOn je naglasio da je Jahorina bezbjedna planina za sve njene goste, te da očekuje goste iz cijele BiH, ali i inostranstva, Hrvatske, Slovenije, Srbije, Crne Gore, Rusije, Turske…\nPrema njegovim riječima, usluge za skijaše na Jahorini su i dalje najpovoljnije u regionu.\nPomoćnik ministra trgovine i turizma Republike Srpske Aleksandar Đurić pozdravio je u ime Vlade Republike Srpske sve goste i menadžment OC „Jahorina“, kome je uputio iskrene čestitke za ostvarene rezultate.\n„Ti rezultati su plod odlične saradnje `Jahorine` sa svim ključnim institucijama u Republici Srpskoj, kao i lokalnim zajednicama na ovom prostoru. Vlada Republike Srpske sve vrijeme snažno finansijski podržava razvoj ovog ski-centra, kome želimo da bude lider u regionu“, rekao je Đurić.\nOn je naglasio značaj planova prema kojim bi Jahorina trebalo da bude u centru pažnje tokom cijele godine, a ne samo zimi.\nDirektor prodaje „Mercedes-benc“ putničkih vozila Milorad Ostojić rekao je da su kompanija „Star import“ i brend „Mercedes-benc“ prepoznali u Olimpijskom centru „Jahorina“ sjajnog partnera, kome je poželio da u svom fahu postane super brend, kao što je to i „Mercedes“ u auto-industriji.\n„Jahorina je jedna od najljepših planina u regionu, a predanost ka najboljoj usluzi i konstantno ulaganje u nove sadržaje u kombinaciji sa prelijepim vidicima i snijegom pokrivenim obroncima, uvjeravaju nas da smo donijeli pravu odluku. Na jedinstveni način ćemo približiti klijentima nove ‘Mercedes-benc’ modele, a upravo sada sprovodimo akciju sa izuzetno primamljivim uslovima finansiranja za dva modela GLC i GLE koja su uvijek spremna za izazove zimske vožnje, istakao je Ostojić.\nOn kaže da „gradske ulice ili planinski put, svi će biti u prilici da se uvjere da u skladu sa sloganom – Najbolji na svakom terenu -`Mercedes-Benc SUV` modeli ne biraju put, oni su spremni za svaki izazov“.\nPopularni pop pjevač DŽenan Lončarević istakao je da mu je izuzetno drago što ima priliku da zvanično otvori novu skijašku sezonu i obraduje sve goste Jahorine svojim koncertom ispred hotela „Bistrica“.\n„Obećavam da vas očekuje nezaboravni provod i vjerujem da će brojni radovi koji su preduzeti na modernizaciji, privući veliki broj skijaša iz zemlje i regiona“, kaže Lončarević.\nPredstavnici OC „Jahorina“ i ovog puta su podsjetili na brojne ranije najavljene zabavne sadržaje koji će biti organizovani tokom 2017/2018. skijaške sezone, poput novogodišnjeg besplatnog koncerta Željka Joksimovića ispred hotela „Bistrica“, prvog „Egzit“ festivala na snijegu koji će biti održan od 15. do 18. marta 2018. godine.\nOsim toga, 2019. godine biće organizovane Olimpijske igre mladih- EJOF, tokom kojih će se mladi iz cijelog svijeta takmičiti u disciplinama slalom i veleslalom.\nNajavljen je i program za otvaranje zimske sezone, na kojem su za sve posjetioce organizovani koncerti DŽenana Lončarevića i Miroslava Ilića, ispred hotela „Bistrica“, te gostovanja di-džejeva na više lokacija.\nPredsjednik Nadzornog odbora OC „Jahorina“ Nedeljko Elek pozdravio je početak saradnje Centra sa „Mercedesom“.\nOn je podsjetio da su ski-staze na Jahorini otvorene već 2. decembra, i da Jahorina ozbiljno prednjači ispred konkurencije. „Uradili smo sve što smo obećali. Povjerenje je ključna riječ za Jahorinu“, poručio je Elek.\nPrethodni članakPoziv za pomoć u saniranju štete od nevremena\nNaredni članakUskoro kamere na najprometnijim raskrsnicama\n15/12/2017 8:20 PM\n„Za ovo kratko vrijeme ostvarili smo i uštede u iznosu većem od 15 miliona KM“ ???\nPa ima li iko normalan da povjeruje u ovo?


Tokom nekoliko meseci preduzeti su koraci da se finansijska situacija stabilizuje i vrate dugovi, a nakon što budu gotovi rezultati interne revizije i istrage policije, biće procesuirani odgovorni za zatečeno stanje. Selektivni centar počeo je da donosi dobit\nU Javnom komunalnom preduzeću „Čistoća i zelenilo“ od prošle godine traju nastojanja da se radom i štednjom nadoknade dubioze koje su nastale u ranijem periodu kada je pod bivšim rukovodstvom, kako za sada nagoveštavaju nalazi interne revizije i rezultati policijskih ispitivanja, ušao u finansijske probleme koji su ozbiljno ugrozili njegovo funkcionisanje. A reč je o jednoj od najvažnijih delatnosti za građane – održavanju higijene i zelenila.\n„Lokalna samouprava je zajedno sa rukovodstvom Javnog komunalnog preduzeća „Čistoća i zelenilo“ u proteklih četiri-pet meseci preduzimala sve da spase i održi ovo preduzeće, jer su bili nagomilani veliki dugovi. Za kratko vreme ćemo znati šta se dešavalo i šta je do toga dovelo, i oni ljudi koji su ovo preduzeće doveli u takvu situaciju biće procesuirani“, rekao je gradonačelnik Jene Maglai.\nPrvi čovek grada rekao je da su sadašnji v.d. direktor i rukovodstvo od decembra prošle godine mnogo doprineli stabilizaciji stanja u ovom kolektivu, i novinarima je preneo svoje viđenje delatnosti i razvoja „Čistoće i zelenila“:\n„Javnom komunalnom preduzeću pružićemo punu podršku da svoje poslove i svoje radne zadatke proširi na mnogo veću teritoriju nego sada, a u prigradskim naseljima da u junu mesecu umesto „žutih vreća“ organizuje sakupljanje smeća identično kao u gradu. Na taj način ćemo proširiti delokrug rada „Čistoće i zelenila“ a povećati prihode koji su sada u prigradskim naseljima veoma mali. Imamo još jedan problem koji moramo zajednički da rešimo, a to su deponije u Čantaviru, Bajmoku, Hajdukovu koje nisu uređene i nisu u sistemu i potrebno je obezbediti uslove da građani imaju gde da iznesu svoj šut i drugi otpad. Za to će nam biti potrebno šest meseci do godinu dana“, rekao je Jene Maglai.\nGubici su prošlost\nVršilac dužnosti direktora „Čistoće i zelenila“ Slobodan Milošev podsetio je da je ovo preduzeće uprkos teškoćama uspešno organizovalo zimsku službu i izborilo se da saobraćaj u uslovima snežne blokade u potpunosti funkcioniše. On je izneo podatke o finansijskim rezultatima i uštedama koje su postignute u prvom tromesečju.\n„Imamo vrlo restriktivan program i prvi kvartal završili smo sa dobiti od oko 21 milion dinara, za razliku od istog perioda prošle godine u kojem su beleženi gubici od 16,5 miliona dinara. Samo goriva je u prvom tromesečju ove godine potrošeno za 60 tona manje nego lane, dok je obim radova bio čak i veći za dva do tri procenta. Za čitavu prošlu godinu ušteda u potrošnji goriva je 277 tona u odnosu na 2013., odnosno oko 400.000 evra, a značajne su uštede i na rezervnim delovima“, rekao je Slobodan Milošev.\nMilošev je naglasio da su poboljšanja postignuta zahvaljujući pomoći Gradske uprave i gradonačelnika, ali i da zaposleni daju sve od sebe da se prevaziđe nezavidna situacija u kolektivu. Uz sve to, i ne baš novu mehanizaciju treba održavati ispravnom.\n„Lokalna samouprava opredelila je dodatna sredstva za opremanje „Čistoće i zelenila“ od 9 miliona dinara, jer su njihova sredstva dosta izraubovana, i u maju će se raspisati javna nabavka. Na taj način grad će pomoći da svi mi imamo kvalitetniju uslugu od strane Javnog komunalnog preduzeća. Isto tako ćemo pomoći i nabavku dva nova vozila „smećara“ što će omogućiti da se proširi obim rada „Čistoće“ i pokriju i prigradske mesne zajednice“, rekao je Jene Maglai.\nNa pitanje šta je sa vraćanjem sredstava za neuspelo pošumljavanje, Slobodan Milošev rekao je da nije tačno da ništa na tome nije urađeno i da je podnet zahtev Pokrajini da se preduzeću pruži prilika da ispravi grešku bivšeg rukovodstva ili ljudi koji su radili na terenu popunom sadnica umesto da se vraća novac.\nUskoro i azil\nPrihvatilište za pse i mačke u Ganjo šoru je vlasništvo Grada koji je brigu o njemu poverio „Čistoći i zelenilu“. Pošto je zbog uslova koji su tamo zatečeni republički veterinarski inspektor 2012. godine zabranio dalje hvatanje i smeštanje životinja u azil, Grad se suočio sa problemom pasa lutalica i velikim brojem odštetnih zahteva građana koji su se našli na njihovoj meti. Nedavno je inspektor obišao prihvatilište, i pošto su ispunjeni uslovi, očekuje se konačno dozvola za rad.\n„Rebalansom budžeta izdvojili smo dodatnih 7 miliona dinara za poboljšanje uslova za smeštaj pasa i mačaka i još par miliona za njihovo hvatanje u skladu sa cenovnikom „Čistoće i zelenila“, pa se nadam da će njihova populacija na ulicama uskoro biti znatno smanjena, jer imamo dosta problema vezanih za plaćanje odštetnih zahteva za ujede pasa. S druge strane, moram da upozorim sve naše sugrađane koji budu doživeli povrede ovakve vrste od strane čipovanih pasa, dakle poznatih vlasnika, da će njihove gazde biti odgovorne i morati da plaćaju tu odštetu, a ne Grad“, rekao je gradonačelnik Jene Maglai.\nGrad je u januaru isplatio oko 900.000 dinara na ime odštetnih zahteva za 2009., 2010. i 2011. godinu, a trenutno se vode sudski postupci za naplatu još oko 460.000 dinara onih koje su psi ujeli do početka 2013. godine. U ovoj godini, do sada su zabeležene svega tri prijave vezane za ujede pasa.\nGradonačelnik Jene Maglai i rukovodstvo „Čistoće i zelenila“ u pratnji novinara posetili su i Selektivni centar kod Gradske deponije. Kako je naglasio gradonačelnik, ovde su upitni određeni radovi koji su veoma skupo plaćeni, i moraće da se preispitaju. Reč je o građevinskim radovima plaćenim 16 miliona dinara, a bili su nepotrebni ili potpuno loše izvedeni. Maglai je rekao da očekuje da od 2016. godine će Selektivni centar Javnom komunalnom preduzeću i Gradu početi da donosi ozbiljnu dobit, kada se sa nadležnima iz Republike reše problemi oko otkupa plastike i hartije. Umesto ranijih gubitaka, od početka ove godine Radna jedinica Selektivni centar preduzeću je zaradila 1,8 miliona dinara. Što se tiče Radne jedinice Deponija, ona sakupi, odveze i deponuje oko 55.000 tona čvrstog komunalnog otpada godišnje. Olakšavajuća je okolnost što se u njenom sklopu nalazi radionica za popravku motornih vozila, jedna od najboljih takve vrste u Srbiji, pa se autosmećari mogu uspešno održavati.


Proverite šta Vam zvezde donose kada je sledeći mesec u pitanju!\nZa većinu Ovnova mesec jun će biti jako uspešan na poslovnom planu. Oni koji nemaju posao, imaju velike izglede da konačno počnu da rade ono što su želeli, dok oni koji su već u poslu imaće velikih uspeha. Na ljubavnom planu bez većih promena, jedino su krajem meseca mogućemanje turbulencije, za one koji su u vezi moguće su nesuglasice pa čak i raskidi, dok se slobodnim Ovnovima krajem meseca smeše nove avanture.\nKod Bikova mesec jun će proći bez većih trzavica što se poslovnog plana tiče. Na ljubavnom planu će ipak biti vatreno, moguće se velike ljubavi koje će sredinom meseca moći da se stvore. Bikovi koji su slobodni imaju velike izglede da tokom ovog meseca juna uđu u ozbiljne veze koje imaju perspektivu i koje bi mogle jako dugo potrajati.\nZa Blizance mesec jun će doneti dosta promena što se posla tiče, mogući su i pozitivni i negativni ishodi, pa zato budite obazrivi u ovom periodu jer su moguća raznorazna iznenadjenja. U ljubavi ćete biti vrlo zadovoljni, pronaći ćete sreću pored svog partnera i on će vas iz dana u dan činiti srećnim i zadovoljnim.\nRakovi bi trebalo da se pričuvaju i prištede tokom ovog meseca, jer teško da će tokom celog leta biti povoljni finansijski uslovi. Ovo je mesec kada bi morali da smanje troškove i žive štedljivije ukoliko žele da provedu leto mirno i sigurno. U ljubavi su moguće lepe romanse i kraće avanture.\n( Horoskopzadanas )\nTAGOVI: AstrologijaAstroMesečni horoskopMesečni horoskop za mesec junMesečni horoskop za jun mesec


Ana Brnabić obišla Nevesinje\nBRNABIĆ: Srbija je za projekte u Republici Srpskoj dala 88,5 miliona evra od 2014. godine\n04. 10. 2021. u 12:41\nPREMIJERKA Srbije Ana Brnabić započela je danas jednodnevnu posetu Bosni i Hercegovini obilaskom opštine Nevesinje, gde je izjavila da je Srbija od 2014. godine za projekte u Republici Srpskoj izdvojila 88,5 miliona evra i najavila da će ta pomoć biti nastavljena.\nFoto: Dubravko Curać\nBrnabić je novinarima u Nevesinju kazala da je ta opština odabrana kao jedna od onih koja je dobila posebnu pomoć od Vlade Srbije u iznosu od tri miliona evra.\nIstakla je da je zasada opštini isplaćeno 1,5 miliona evra, a da će ostatak novca biti isplaćen do kraja godine.\nANA BRNABIĆ: Predsednik Vučić izdejstvovao da je ROSU morao da se povuče\n03. 10. 2021. u 21:45\nPREMIJERKA BRNABIĆ UPOZORILA: Ako su navodi Koluvije tačni, onda smo bili na ivici državnog udara!\n04. 10. 2021. u 00:04\nBRNABIĆ O SITUACIJI NA KIM: Najvažnije je da se sačuvao mir!\n01. 10. 2021. u 16:07\nFoto: Фото: Дубравко Цураћ\n- Od 2014. godine, kada se promenio odnos Srbije prema Srbima u dijaspori, mi smo Republici Srpskoj pomogli sa oko 88,5 miliona evra za različite projekte. Cilj projekta je bio da se poboljša kvalitet života građana i nikada nismo uticali na koje projekte će biti potrošen novac, već smo finansirali ono što je lokalna zajednica tražila - rekla je Brnabić.\nUkazala je da je predsednik Srbije Aleksandar Vučić zamolio Vladu Srbije da posebno obrati pažnju na četiri opštine, među kojima su Nevesinje, Drvar, Kostajnica i Dubica.\n- Zbog toga je pored ovih projekata u iznosu od 88,5 miliona evra, Nevesinje dobilo dodatnih tri miliona evra - objasnila je Brnabić.\nNaglasila je da to nije kraj pomoći i da će podrška Republici Srpskoj, Srbima u BiH, ma gde živeli, biti nastavljena i u narednim godinama.\nBrnabić je posetu BiH započela u Nevesinju, gde je održala sastanak sa predsednikom opštine Nevesinje Milenkom Avdalovićem.\nPredsednik opštine Nevesinje Milenko Avdalović kaže da je cilj premijerkine posete da se uveri kako napreduju radovi na projektima za koje je Vlada Srbije izdvojila sredstva.\nPodsetio je da je pomoć Nevesinju počela 2018. godine, kada je zahvaljujući sredstvima Vlade Srbije obnovljen Dom kulture "Nebojša Glogovac".\nIstakao je da se ove godine Nevesinje našlo među četiri opštine koje je dobilo tri miliona evra.\nAvdalović kaže da je zasada stiglo 1,5 miliona evra, te da je od tih para 500.000 maraka izdvojeno za podršku budžetu, 500.000 maraka za podsticaje privredi, 150.000 maraka za dogradnju vrtića, 100.000 maraka za sanaciju male zgrade osnovne škole, 450.000 maraka za radove na zgradi u kojoj su Muzička škola, Narodna biblioteka, gradska galerija, kao i 1,3 miliona maraka za puteve.\nZahvalio je Vladi Srbije na značajnoj pomoći za Nevesinje.\nPoslanik u Narodnoj skupštini Srbije i predsednik Odbora za dijasporu i Srbe u regionu Milimir Vujadinović kaže da je ovo istorijski dan za Nevesinje i istorijska pomoć Vlade Srbije svom narodu u BiH.\n- Kada biste prolazili kroz celu Republiku Srpsku, možete da vidite da su ovde većinom objekte gradile neke druge imperije, Otomanska, Austrougarska... Teško da se neki može pronaći koji je gradila srpska vlada. Ovo što se danas dešava je promena istorije u pozitivnom smeru - rekao je Vujadinović.\nIstakao je da su danas posećeni samo neki od mnogobrojnih projekata koje Vlada Srbije finansira poslednjih godina u Nevesinju.\nZahvalio je predsedniku Vučiću i premijerki Brnabić na dosadašnjoj pomoći, ali i na najavi da će ona biti nastavljena, te istakao da je to danas moguće zahvaljujući tome što je Srbija ekonomski stabilna i jaka.\nAna Brnabić poseta Srbija vesti Nevesinje vesti


Srpska kuća: Projekat besplatan, izgradnja do 400 evra po kvadratu\nIgor Conić, 29.07.2013. 1 1 min za čitanje\nKatalog sa projektima autentičnih srpskih kuća, koji će se besplatno deliti zainteresovanima, biće završen u narednih mesec i po do dva.\nNaslednici i đaci srpskih graditelja došli su na ideju da osnuju to udruženje da bi sačuvali ono što je najdragocenije u srpskoj arhitekturi, a to je autentična srpska kuća, rekao je Krsto Milovanović koji je predsednik Udruženja Srpske kuće.\nMilovanović je kazao da postoji veliko interesovanje građana za projekte srpskih kuća i da je u pripremi katalog, koji će imati više od 20 projekata za kuće veličine od 50 do 200 metara kvadratnih. Katalog će sadržati projekte za kuće različitih podneblja – sremsku, planinsku, zlatiborsku, moravsku.. .Zaintresovani se, prema rečima Milovanovića, već raspituju u udruženju za tu akciju i iščekuju katalog.\nOn je rekao da je planirano da se građanima besplatno da po jedan projekat sa prelepim srpskim kućama, kao i da se desetak opština već javilo ministarstvu sa željom da se na njihovim teritoriji grade te kuće.\nZa razliku od savremenih stilova tradicionalne kuće našeg podneblja su vrlo raznolike zbog spajanja istoka i zapada i potpuno prilagođene klimatskim uslovima određenog kraja Srbije.\nMinistar Velimi Ilić je ranije najavio da će izgradnja srpskih kuća košta ti između 300 i 400 evra po kvadratu i pozvao opštine da podrže taj projekta tako što će se odreći visokih taksi za građevinsko zemljište, jer bi njihova masovnija izgradnja predstavljala turističku atrakciju.\n#izgradnja kuce #projekat kuce #srpska kuca\nKako bi Beograd trebao da izgleda do 2020. godine (video)\nIdeja je odlična, davno je trebalo ovo napraviti, ali bolje ikad nego nikad.


"Ne idemo pred Savet bezbednosti"\nPremijer Vučić je odgovrajući na pitanja novinara rekao da nije prihvatio predlog Kancelarije za KiM da se sa pitanjem "Trepče" ide pred Savet bezbednosti.\nVučić: Srpske kuće u Zvečanu nisu i ne mogu biti vaše\nPremijer Aleksandar Vučić je upitao zašto su prištinske vlasti donele Zakon o Trepči, poručivši, da ako je namera da se kaže da je Zvečan njihov jer je cela opština nastala na imovini Trepče, to neće biti moguće.\nElektronski servisi kreću od porodilišta\nMinistarka državne uprave i lokalne samouprave Ana Brnabić izjavila je danas da će početi sa radom projekat Vlade Srbije â€œBebo dobrodošla na svetâ€, odnosno e-beba, elektronski servis za prijavljivanje novorođene dece.\nOdluka da se ponište pravni akti privremenih institucija o Trepči\nVlada Srbije je danas donela odluku o poništavanju svih pravih akata i radnjih privremenih institucija na Kosovu o Trepči AD - rekao je premijer Aleksandar Vučić na današnjoj konferenciji za novinare posle sednice vlade.\nVučić i Kif o situaciji u regionu\nPredsednik Vlade Srbije Aleksandar Vučić primio je ambasadora Velike Britanije Denisa Kifa, koji mu je predao pismo predsednice Vlade Velike Britanije Tereze Mej u kojem mu čestita izborni uspeh i poručuje da UK ostaje posvećena nastavku bliske saradnje sa Srbijom u nizu zajedničkih globalnih izazova, kao i u borbi protiv terorizma i ekstremizma.\nGojković: Potvrđeni mandati srpske delegacije u PS SE\nPredsednica parlamenta Maja Gojković izjavila je da su srpskoj delegaciji pri Parlamentarnoj Skupštini SE jednoglasno potvrđeni mandati.\nOdustajanjem od EU sve urađeno bilo bi stavljeno na kocku\nSrbija je uložila ogroman politički kredibilitet u pregovore sa EU, otvaranjem nekoliko poglavlja ušla u završnu fazu pregovaračkog procesa, koji bi u razumnom roku mogla da okonča i sve to bi bilo stavljeno na kocku ukoliko bi se Srbija okrenula od Unijom, smatra predsednica Centra za spoljnu politiku Aleksandra Joksimović.\nĐurović: Verifikovani mandati srpskoj delegaciji u SE\nPotpredsednica Parlamentarne skupštine Saveta Evrope (SE) Aleksandra Đurović potvrdila je danas Tanjugu da su mandati srpskoj delegaciji u toj skupštini verifikovani i da od danas, srpska delegacija normalno nastavlja svoj rad u punom kapacitetu sa svim pravima koja joj pripadaju u Skupštini SE.\n15:47 Januar 25, 2021\n15:37 Januar 25, 2021\n15:34 Januar 25, 2021\n15:29 Januar 25, 2021


Održan sastanak dela opozicije u opštini Stari grad - Telegraf.rs\n23/08/19 | 16:54 ≫ 19:48\nZa razliku od prethodnog sastanka, današnjem nisu prisustvovali predstavnici Demokratske stranke Srbije (DSS)\nU opštini Stari grad održan je sastanak dela opozicije čija je tema, po najavi Saveza za Srbiju, aktuelna politička sitacija.\nZa razliku od prethodnog sastanka, današnjem nisu prisustvovali predstavnici Demokratske stranke Srbije (DSS), jer je za njih, kako je za Tanjug rekao predsednik stranke Miloš Jovanović, bojkot preuranjena tema.\nPosle sastanka dela opozicije u opštini Stari grad medijima je preneta poruka, da su one organizacije koje su bile prisutne, pri stavu da na izbore ne treba izaći, međutim, takve zajedničke odluke još nema. Prema rečima predsednika Stranke slobode i pravde Dragana Ðilasa, jedan deo organizacija je izneo stavove da će u narednih dvadesetak dana doneti odluku o neučestvovanju na izborima, drugi deo organizacija je saopštio da će te odluke doneti kasnije, a neki su, kaže, svoje odluke vezali za raspisivanje izbora.\nÐilas se osvrnuo na situaciju u medijima, rekavši da je u periodu od tri meseca predsednik Srbije i SNS Aleksandar Vučić njegovo ime pomenuo 1.200 puta, a da, kaže, on nije mogao da odgovori.\nSvesni smo da odluka o neučestvovanju na izborima nije laka, rekao je Dragan Đilas (arhivska fotografija)-Foto: Nikola Tomić\nOn je istakao da je njegova stranka pokrenula inicijativu da se bojkot izbora proglasi još u junu, ali da će to učciniti 1. septembra za kad je zakazana sednica Glavnog odbora i Predsedništva stranke, navodeći da je za SzS Sporazum sa narodom u kome piše da neće na izbore pod ovim uslovima - sveto pismo.\n- Svesni smo da odluka o neučestvovanju na izborima nije laka. Svesni smo da će biti pritisaka na ljude da izađu, ali svesni smo da nas niko ne može terati da skačemo u bazen bez vode i da traži od nas da plivamo - rekao je Ðilas.\n- Narodna stranka je to učinila pre nekoliko dana, Dveri će sledeće nedelje, Stranka slobode i pravde će 1. septembra, ostali će, mislim u prvih 15 dana septembra - rekao je Ðilas.\nSastanku su prisustvovali predstavnici Narodne stranke, Demokratske stranke, Socijaldemokratske stranke, Dveri, Inicijativa 1 od 5 miliona, Ne davimo Beograd, Dosta je bilo, Nove stranke, PSG, Stranka modern Srbije. Sastanku se nisu odazvali predstavnici Demokratske stranke Srbije.\nPrethodni sastanak predstavnika opozicije održan je 5. avgusta na kojem je bilo reč o realizaciji "Sporazuma s narodom“ i zahteva opozicije iz decembra prošle godine.\nU međuvremenu je Narodna stranka donela odluku o bojkotu, a lider Dveri Boško Obradović najavio da će isto predložiti Predsedništvu stranke. Mediji pišu da bi danas političke organizacije mogle pojedinačno da se izjašnjavaju o bojkotu.\n25. avgust 2019 | 13:10\nA dali su oni svesni sta ce sa njima biti ako bude izaslo dovoljno glasaca. Pa izbori budu uspjesni.. ta opzicija je sama sebe sahranila.\n24. avgust 2019 | 09:10\nOpozicija je smešna i jadna...\n24. avgust 2019 | 08:42\nOpozicija koju predvode Djilas,Obradovic i Jeremic nema sta da trazi na izborima..Narod im je jasno rekao nee.\nČekićari "projektilom" Kresvela dotukli Junajted, ni dva golmana mu ne bi odbranila\nDoktorska asistencija Milinković Savića: Rivali nisu ni videli loptu, Marušić jeste za 2:0! (VIDEO)


Svi optuženi u slučaju „Lažni veterani“ oslobođeni krivice - Radio Kontakt Plus\n20:17, 19.01.2021Izvor: Koha, KoSSev\nSvi optuženi u slučaju „Veterani“ oslobođeni su krivice na ročištu koje je održano danas, pipe Koha, prenosi KoSSev.\nOtprilike dve godine nakon prvog sudskog ročišta, danas je završeno suđenje u slučaju zvanom „Lažni veterani“.\nOptuženi Agim Čeku (Agim Çeku), Nuredin Ljuštaku (Lushtaku), Sadik Haljitjaha (Halitjaha), Škumbin Demaljiaj (Shkumbin Demalijaj), Ćelj Gaši (Qelë Gashi), Šukri Buja (Shukri), Ahmet Daku, Rustem Beriša (Rrustem Berisha), Faik Fazljiu (Fazliu), Smajlj Eljezaj (Smajl Elezaj), Fadilj Šurdhaj (Fadil Shurdhaj) i Džavit Jašari (Xhavit Jashari) teretili su se za krivično delo „zloupotreba službenog položaja“.\nSvi su oni bili članovi Vladine komisije za priznavanje i verifikaciju statusa mučenika nacije, invalida, veterana, člana i izgnanika u ratu „Oslobodilačke vojske Kosova“.\nPrema navodima Specijalnog tužilaštva, oko 19.000 „lažnih veterana“, osoba koje nisu ispunjavale zakonske kriterijume, uvršteno je na spiskove veterana i primalo penzije od države.\nAgim Čeku, koji je bio jedan od optuženih, rekao je da je čekao ovu odluku jer se, kako je naveo, sve vreme osećao nevino.\nAdvokat Arianit Koci rekao je da je Sud uzeo u obzir sve primedbe.\nIstovremeno, Škumbin Demaljijaj (Demalijaj) čestitao je svima status veterana.\n„Svim ljudima koji su bili u ratu, čestitam status veterana“, rekao je.\nKosovo sredinom 2018. potresao skandal u vezi sa korupcijom kada je specijalni tužilac Eljez Bljakaj podneo ostavku na tu funkciju zbog pretnji.\nBljakaj je jula 2018. podneo optužnicu na 64 strane protiv članova vladine Komisije, među kojima je i tadašnji ministar Kosovskih snaga bezbednosti, Rustem Beriša, kao i njegov zamenik, Agim Čeku, zbog priznavanja i verifikacije statusa „mučenika nacije, invalida, veterana, člana i izgnanika Oslobodilačke vojske Kosova“ za preko 19.000 osoba za koje se sumnja da su „lažni veterani“.\nU optužnici je bilo navedeno da su osumnjičeni, u svojstvu službenih lica, namerno prekoračili nadležnosti, kako bi omogućili drugim licima da ilegalno profitiraju u kontinuitetu na štetu budžeta Kosova.\nPodizanje ove optužnice u javnosti je izazvalo podeljena mišljenja.\nJedan od najvećih protivnika Bljakajeve optužnice, protiv članova ove komisije, a čiji su članovi iz redova Alijanse za budućnost Kosova i Demokratske partije Kosova, kosovski premijer, Ramuš Haradinaj, nazivao je ovog tužioca „fićfirićem“ i „kradljivcem kokošaka“. Bivši pripadnici OVK iz operativne ratne zone Dukađini (Metohija) kojom je komandovao upravo Haradinaj, zahtevali su još septembra 2018. od kosovskog tužilaštva da u roku od deset dana povuče optužnicu.\nSa druge strane, EU i međunarodna zajednica pozivale su sve da se uzdrže od bilo kakvih napada na vladavinu prava, „uključujući i lične i klevetničke komentare protiv pojedinih tužilaca ili sudija“.


U Tunisu uhapšeno još 150 demonstranata | Novosadski informativni portal 021\nU Tunisu uhapšeno još 150 demonstranata\nInfo 12.01.2018. | 20:54 > 21:21\nVlasti su razmestile vojsku u pojedinim gradovima, a aktivisti pozivaju na protestne skupove tokom vikenda.\nDemonstracije praćene nasiljem izbile su širom zemlje u ponedeljak, 8. januara, kada je jedan demonstrant ubijen. Učesnici protesta od tada su spalili desetine državnih objekata.\nNove demonstracije zakazane su za danas i sutra u glavnom gradu Tunisu, na sedmu godišnjicu od svragavnja autoritarnog predsednika Zina el Abidina Ben Alija.\n"Protesti su u opadanju i nije nanesena šteta, ali je policija sinoć uhapsila 150 ljudi koji su učestvovali u nemirima prethodnih dana, čime je ukupan broj uhapšenih povećan na 788", rekao je portparol Ministarstva unutrašnjih poslova Helifa Čibani.\nOn je dodao da među uhapšenima ima i "islamskih ekstremista". U mestu Gafsa privedena su tri lokalna lidera glavnog opozicionog bloka Narodni front jer su, navodno, zapalili jedan državni objekat, rekao je izvor iz pravosuđa. Narodni front je saopštio da su njegovi lideri meta politike kampanje koja "reprodukuje represivne metode režima Ben Alija". Članovi ovog bloka uhapšeni su u Mahdiji i Karabiji.\nBelgijski premijer Šarl Mišel podnosi ostavku\nPredsedništvo Bosne i Hercegovine danas je na vanrednoj sednici opozvalo s dužnosti 21 ambasadora BiH, među kojima i ambasadora u Republici Srbiji, kao i više šefova misija i konzula.\n"Žuti prsluci" palili naplatne rampe u Francuskoj\nFrancuski demonstranti "žuti prsluci" izazvali su haos u saobraćaju nakon što su okupirali naplatne rampe na auto-putevima i neke zapalili.\n18.12.2018. Info 6\nSimens najavio zapošljavanje još ljudi u Srbiji


Naslovne strane za nedelju, 22. avgust 2021. godine\nBeta 22. avgusta 2021. 10:45\nBeogradski dnevni listovi u izdanjima za nedelju, 22. avgust, najviše pišu o godišnjici formiranja logora Jasenovac, o problemu nestašice vode u Srbiji, medjustranačkom dijalogu, i o drugim temama.\nBLIC – List piše o godišnjici formiranja koncentracionog logora Jasenovac tokom Drugog svetskog rata „Jasenovac istine i zablude“. O premijeri filma o pevaču Tomi Zdravkoviću „Ovacije u Sarajevu za film o Tomi“.\nVEČERNJE NOVOSTI – O radu interventne jedinice MUP-a „Dileri plaćaju i decu da im budu doušnici“. Intervju sa glumicom Goricom Popović „Na sceni sam provela prvih 40 godina“.\nINFORMER – O korona virusu u Srbiji, „Do kraja septembra preti 5.000 zaraženih na dan“. List piše o stanju u Avganistanu, „Aleksandar Cvijić o paklu Avganistana – Dali su nam oružje i rekli: Pucajte“.\nKURIR – O trećoj dozi vakcine protiv korona virusa, „Posle treće doze više nam neće trebati vakcina protiv kovida“. O kriminalnoj grupi Veljka Belivuka, „Belivuk i Miljković i Kapetana isekli u ‘klanici'“.\nPOLITIKA – U Temi nedelje list se bavi problemom nestašice vode u Srbiji „Od suvih korita do suvih slavina“. U Razgovoru nedelje je intervju sa predsednikom Skupštine Srbije Ivicom Dačićem „Medjustranački dijalog već donosi rezultate“.


Severna Koreja preti nuklearnim oružjem\nSevernokorejska Komisija za nacionalnu odbranu zapretila je da će započeti „sveti rat“ protiv Sjedinjenih Država i Južne Koreje, ako dve zemlje, u nedelju, realizuju planirane vojne manevre u Japanskom moru.\nPjongjang je naveo da će na vojne vežbe južnokorejske i američke mornarice odgovoriti na osnovu svoje „nuklearne strategije odvraćanja napada.“ Kako prenose američki mediji, Severna Koreja obično iznosi slične pretnje kada Južna Koreja i SAD drže zajedničke vojne vežbe.\nPrethodni agresivni komentari iz Pjongjanga upućeni su kada je Južna Koreja optužila Sever za potapanje njenog ratnog broda. Govoreći na forumu Asocijacije zemalja jugoistočne Azije, američka državna sekretarka Hilari Klinton ocenila je da „izolovani i ratoborni režim“ Severne Koreje vodi kampanju „provokativnog i opasnog delovanja.“\nKlinton je ove nedelje, inače, najavila nove ekonomske sankcije protiv Pjongjanga. Portparol severnokorejskog ministarstva spoljnih poslova Ri Tong Il opisao je najavljene vežbe kao pretnju severnokorejskom suverenitetu.


Saopštenje sa 6. sjednice Savjeta ASK\nDanašnja sjednica Savjeta ASK bila je posvećena aktivnostima Agencije za sprječavanje korupcije u oblasti regionalne i međunardne saradnje kada je u pitanju prevencija korupcije.\nOcijenjeno je da Agencija u četvorogodišnjem periodu kontinuirano radila na nadogradnji internih kapaciteta kao i kapaciteta subjekata koji primjenjuju Zakon o sprječavanju korupcije, Zakon o finansirnaju političkih subjekata i izbronih kampanja i Zakona o lobiranju kroz projektnu podršku posredstvom pretpristupne pomoći EU (IPA projekat) i Horizontalni program Savjeta Evrope i EU za Zapadni Balkan i Tursku (I i II faza).\nNeki od proizvoda navedenih projekata su i analiza Zakona o finansiranju političkih subjekata i izbornih kampanja koja sadrži oko 40 preporuka za izmjenu Zakona, nova Metodologija za dubinsku provjeru Izvještaja o imovini javnih funkcionera, Smjernice za kontrolu i odlučivanje u oblasti sukoba interesa, kao i informativne brošure za upoznavanje sa ključnim obavezama javnih funkcionera i organa vlasti koje podrazumijevaju novi antikorupcisjki instituti.\nSa druge stane, ocijenjeno je da Agencija kao kredibilan partner i nacionalni koordinator obaveza koje proističu iz članstva u međunarodnim i regionalnim organizacijama, uspješno koordinira obaveze u okviru GRECO IV evaluacije, koja se odnosi na prevenciju korupcije u odnosu na poslanike, sudije i tužioce, proces evaluacije primjene UNCAC-a u Crnoj Gori, za poglavlja Preventive mjere i Povraćaj imovine, a koja je počela u julu ove godine.\nTakođe, Crna Gora je učestvovala u pregovorima o Međunarodnom sporazumu za razmjenu podataka u svrhe provjere izvještaja o imovini, čiji je predlagač Regionalna antikorucpijske inicijativa (RAI), koji će omogućiti provjeru podataka o javnim funkcionerima izvan nacionalnim granica, tj. među državama potpisnicama ovog sporazuma. Ceremonija zvaničnog potpisivanja navedenog dokumenta očekuje se u prvoj polovini 2020. godine.


Foto: YouTube/EpicVideos / screenshot\nNa sreću sve se završilo mnogo bolje nego što izgleda, nakon teškog pada svetske šampionke u drumskom bicikizmu Kli Dajgert.\nOna je tokom deonice na kojoj se vozi hronometar izgubila kontrolu prilikom spusta, preletela bankinu i pala na nizbrdicu.\nBRUTAL CAIDA DE CHLOE DYGERT EN EL MUNDIAL DE CICLISMO FEMENINO 2020\nNjoj je odmah ukazana prva pomoć, a potom je iz Imola helikopterom transportovana u bolnicu u Bolonji, gde su joj povrede sanirane.\nNakon zahvata, lekari su saopštili da povrede nisu teže prirode, osim velike posekotine na levoj nozi, zbog čega je morala da joj se pruži hirurška pomoć.\nInače, Dajgertova se i dalje nalazi u bolici, a iz njenog tima su poručili da se dobro oseća i da je uskoro očekuju ponovo na bicikli.\nVideo: Pad sa bicikla\nJubilarna 50. biciklistička trka "Kroz Srbiju"\nTradicionalna međunarodna biciklistička trka "Kroz Srbiju", koja će ove godine proslaviti redak jubilej, 50 godina takmičenja i 70 godina postojanja, održaće se od 14. do 19. juna na drumovima širom Srbije.


Zoran Stojadinović: Zvezdina deca više neće odlaziti! : Nadlanu.com\nZoran Stojadinović: Zvezdina deca više neće odlaziti!\nAktuelno rukovodstvo crveno-belih svesno je da u bližoj budućnosti neće imati nikakav benefit od jedne od najtalentovanijih generacija u poslednje vreme. Putem Šuljagića, Maksimovića, Simića i Šakića zvanično je krenuo i Filip Janković zatraživši raskid ugovora na štetu kluba.\nSportski direktor srpskog vicešampiona kaže da je za novi egzodus klinaca s Marakane kriv neko iz prošlog rukovodstva, ali i da je "ubeđen da se slične pojave neće dešavati u narednom prelaznom roku".\n"Ne bih želeo da upirem prst krivice u članove bivšeg rukovodstva, ali je činjenica da neko tu nije reagovao kako treba. Jednostavno, Simić i Maksimović su iskoristili to što im ugovor ističe za šest meseci i odlučili se da karijeru nastave u inostranim klubovima. To je za nas, nažalost, završena priča. Jedino što možemo u ovom trenutku da uradimo jeste da ponudimo dugoročne ugovore najtalentovanijim igračima iz generacije rođene 1996. godine. Videćemo da li su to Marko Grujić, Ivanović ili Ivković… Ako procenimo da su oni budućnost kluba, zadržaćemo ih", kaže za Mozzart Sport Zoran Stojadinović.\nOsvrnuo se direktor Crvene zvezde još jednom na slučaj Janković.\n"Hteo sam da ga zadržim u klubu, predložio sam da putuje na pripreme… Njegova majka ja mislila drugačije. To što nije dugo primio platu nema nikakve veze jer dobro je poznato u kakvoj smo finansijskoj situaciji. Zvezda duguje svim igračima, pa nešto ne vidim da su podneli zahtev za raskid ugovora", istakao je Stojadinović.


Ostavite komentar - Izletište kod Paraćina dobija hotel sa 5 zvezdica? - Novosti - Turistički svet\nIzletište kod Paraćina dobija hotel sa 5 zvezdica?\nČesto maštamo o tome da proputujemo svet, a da nismo obišli ni soptsveno "dvorište". Ipak, situacija se poslednjih nekoliko godina značajno promenila, pa je sve više turista, kako domaćih, tako i stranih, koji otkrivaju lepote Srbije. Kraj koji treba obići i koji ima...\nPonedeljak , 26.08.2019. 20:42h\nNeko ko je v.d.direktor TOP treba da razlikuje broj turista od broja nocenja kao i da zna da hotel sa 5 zvezdica u izgradnji nije dopuna hotela Borje vec je zaseban objekat na drugoj lokaciji . Hotel BORJE je posle privatizacije oronu, zapusten, urusen, a privatizacija je i sprovedena da bi se objekti GRZE TURIST obnovili, prosirili kapacitete i sadrzaje i zaposlio veci broj turistickih i ugostiteljskih radnika. Nije navedeno da je putna infrasruktura veliki problem na koji vlast u Paracinu ne reaguje na adekvatan nacin prosirenjem i rekonstrukcijom i izgradnjom novog puta koji se uvek pominje u politickoj kampanji. Inace nijedan strucnjak ne radi u pomenutoj TO sto Zakon o turizmu sada ne sankcionise niti predvidja logicnije resenje kada jsu kadrovi u pitanju na svim nivoima turizma. HITNO MENJATI ZAKON O TURIZMU, ministarstvo reorganizovati od vrha kadrovki strucno ako zelimo ozbiljno da se bavimo ovom delatnoscu. Inace sve ovo je minorno s obzirom na nase potencijale i uspeh slicnih konkurentskih zemalja koje su kadrovski ozbiljne i takvi su im i rezultati.


Potrebna racionalizacija troškova – mojKontakt portal – Radio Televizija Kontakt\nPotrebna racionalizacija troškova\n“Sada se moramo posvetiti racionalizaciji postojeće mreže i pokušati da obezbijedimo pomoć lokalnih zajednica, uz obavezni domaćinski odnos”, rekao je Mutabdžija novinarima u Istočnom Sarajevu nakon sastanka sa članovim aktiva direktora osnovnih i srednjih škola na području Sarajevsko-romanijske regije.\nOn je naveo da su loša materijalna situacija u školama, stanje školskih objekata i neizmirene obaveze prema dobavljačima problemi koji opterećuju rad osnovnih i srednjih škola na području Sarajevsko- romanijske regije uoči početka nove školske godine.\nMutabdžija je precizirao da u Srpskoj ima 700 školskih objekata u osnovnom i 100 objekata u srednjem obrazovanju, koji zahtijevaju ogromna sredsta samo za održavanje.\nOn je članovima aktiva direktora osnovnih i srednjih škola Sarajevsko-romanijske regije predstavio i pomoćnika ministra za predškolsko, osnovno i srednje obrazovanje Republike Srpske Zdravka Marjanovića.\n“Želimo da dođemo do novog oblika rada koji će podrazumijevati veoma česte susrete sa direktorima škola i otklanjanje problema u što kraćem roku”, poručio je Mutabdžija.\nPredsjednik Aktiva direktora osnovnih škola ove regije i direktor Osnovne škole “Sveti Sava” iz Rogatice Branislav Pavlović potvrdio je da skoro sve škole imaju jedinstven problem, a to je teško materijalno stanje, koje ne dozvoljava redovno i kvaliteno održavanje i rekonstrukciju školskih objekata.\nDirektor Srednje škole “Vasilije Ostroški” na Sokocu i predsjednik Aktiva direktora srednjih škola Sarajevsko-romanijske regije Žarko Kovačević smatra da hitno treba donijeti nove zakone o osnovnim i srednjim školama.\nOn je upozorio na nedostatak nastavnika matematike, fizike i hemije, kao i na činjenicu da je kvalitet nastave u osnovnim školama na izuzetno niskom nivou i da svršeni osnovci nezasluženo dobijaju visoke ocjene koj, potom, ne opravdavaju znanjem u srednjim školama.\n“Ulazni faktor znanja učenika koji iz osnovne dolaze u srednje škole je katastrofalan”, ocijenio je Kovačević.\nDžiboni predstavio novi spot


MUP Srpske odgovorio Delegaciji EU: Prvo se informišite, pa iznesite stavove - 26.12.2018, Sputnik Srbija\nMUP Srpske odgovorio Delegaciji EU: Prvo se informišite, pa iznesite stavove\nRukovodstvo Ministarstva unutrašnjih poslova Republike Srpske zahvalilo je Delegaciji EU na interesovanju koje pokazuje za aktivnosti ovog Ministarstva u vezi sa... 26.12.2018, Sputnik Srbija\n11:00 26.12.2018 (Osveženo: 03:51 26.08.2021)\nRukovodstvo Ministarstva unutrašnjih poslova Republike Srpske zahvalilo je Delegaciji EU na interesovanju koje pokazuje za aktivnosti ovog Ministarstva u vezi sa slučajem Davora Dragičevića, ali i poručilo da je trebalo prvo da se informiše, pa onda da iznosi bilo kakve stavove u javnost.\nU odgovoru iz MUP-a Srpske upućenom šefu Delegacije EU Larsu Gunaru Vigemarku ističe se, prenosi RTRS, da su policijski službenici lišili slobode Davora Dragičevića zbog dokumentovanja krivičnog dela ugrožavanja sigurnosti, jer je u više navrata pokušano uručenje poziva za saslušanje koje je on odbio.\n„Nakon pritvaranja, Davor Dragičević je na lični zahtev upućen na lekarski pregled u Univerzitetski klinički centar u Banjaluci, gde su nadležni lekari konstatovali da nema svežih traumatskih povreda, što je i navedeno u lekarskom nalazu“, ističe se u odgovoru MUP-a Srpske, upućenom Vigemarku.\nDavor Dragičević doveden u Tužilaštvo\n26 Decembar 2018, 09:02\nU odgovoru je navedeno da policija nije privela novinara Vladimira Šuška, kako su to objavili pojedini mediji, niti je bilo namere da se ugrozi novinarsko pravo na izveštavanje.\nIz MUP-a su ponovili da su sve aktivnosti policijskih službenika koje su juče preduzete, bile u skladu sa zakonom i uz puno poštovanje prava građana.\nIstičući zabrinutost povodom situacije u Banjaluci od jutros, iz Delegacije EU u BiH navode da su zatražili od MUP-a Republike Srpske „hitno objašnjenje trenutnih hapšenja osoba povezanih sa pokretom Pravda za Davida“.


Oko 80 odsto izvoza regiona Zapadnog Balkana odnosio se na Evrozonu, dok je najviše investicija u region upravo došlo iz te oblasti, zbog čega svako negativno pomeranje unutar Evrozone ima uticaj na naš region, izjavio je danas predsednik Saveza ekonomista Srbije Aleksandar Vlahović. On je istakao da je zbog toga potrebno da sve zemlje regiona imaju spreman odgovor na svaku moguću krizu.\n"Da je takav uticaj na region, imamo potvrdu i time što je na početku svetske ekonomske krize u startu loš odgovor uzrokovao produbljivanje deficita i u zemljama je došlo do naglog zaduživanja. Na primer, Srbija je na početku svetske krize imala javni dug u visini nekih 30 procenata, a završila je 2014. godinu sa više od 70 odsto BDP-a. Intenzitet tih pomeranja negativnih kretanja je bio različit od zemlje do zemlje Zapadnog Balkana. Adekvatni odgovori ekonomske politike i fiskalna konsolidacija se dešavaju tek 2013. i 2014. godine, međutim strukturna reforma se u našem regionu i dalje sporo odvija, iz čega se može izvući zaključak da je privreda regiona Zapadnog Balkana, odnosno pojedinih zemalja, i dalje nekonkurentna, o čemu svedoče i izveštaji relevantnih institucija", objasnio je Vlahović.\n"Uzroci usporavanja evrozone su između ostalih trgovinski rat, usporavanje najvećih ekonomija evrozone. Italija, recimo usporava, Nemačka dramatično usporava, zatim pad konjukture u Turskoj, to sve nama govori da sve zemlje našeg regiona moraju da imaju adekvatan odgovor na krizu, i upravo zbog toga je ovakva tema samita - Finansijska i monetarna stabilnost regiona u uslovima usporenog rasta u evrozoni", istakao je Vlahović.\nDodao je da je Zapadni Balkan imao rast prošle godine, ali to je krhko, i generalno zaostaje od regiona centralne Evrope. Istakao je da su strukturne reforme najbitnije i da je potrebna čvršća saradnja privreda u regionu. "Jasno je da je potrebno stvaranje većeg fiskalnog prostora, smanjenje javnog duga i strukturne reforme", rekao je Vlahović.\nGuverner Centralne banke Crne Gore Radoje Žugić istakao je zanačaj ovakvih skupova kako bi se jačala saradnja među privredama. Objasnio je sa kakvim izazovima se sretao bankarski sistem Crne Gore, a da je ovaj Samit dobar način da se razmene iskustva i poboljšaju i ekonomska i teorijska saradnja zemalja regiona.\nSamit ministara finansija, guvernera i direktora poreskih uprava regiona: "Finansijska i monetarna stabilnost regiona u uslovima usporenog rasta u evrozoni" održava se u Bečićima kod Budve. Ove godine je organizator Savez ekonomista Srbije, uz glavnog partnera NIN.


Seničić: Grčka 14. maja otvara granicu za ulaz iz S. Makedonije\nTanjug 6. maja 2021. 10:38\nBEOGRAD – Direktor Nacionalne asocijacije turistickih agencija Srbije (YUTA) Aleksandar Seničić izjavio je danas da će Grčka 14. maja dozvoliti ulazak u tu zemlju i iz Severne Makedonije i da će se prihvatati svi sertifikati o vakcinaciji, bez obzira koja vakcina je u pitanju.\nGrčka je otvorila granice 19. aprila iz Bugarske, a Senicić za TV K1 kaže da sve ide po planu i da se u Grčkoj mere ublažavaju svaki dan i da će 14. maja i zvaničnco biti otvorena turistička sezona u Grčkoj.\nGrađanima koji nisu vakcinisani biće potreban negativan PCR test, kao i sada za one koji ulaze u Grčku preko Bugarske, dodao je Seničić i napomenuo da će kada bude granica otvorena preko Severna Makedonije od 14. maja postojati i alternativa za one koji nisu vakcinisani, a to je i negativan antigenski test.\n„U Grčkoj se polako otvaraju restorani, kafići, hoteli i sve što je zatvoreno bilo poslednjih desetak meseci. Očekujemo da bude sve do polovine maja sve bude onako kako smo naučili i da imamo pristojnu turističku sezonu u Grčkoj“, naveo je Seničić.\nObjašanjava da je Grčka bila osam meseci skoro potpuno zatvorena, pošto su građani mogli da izlaze dnevno samo dva sata, uz slanje sms poruke, ali da se sada popuštaju mere i da su otvoreni restorani, kafići i tržni centri.\nSeničić kaže da se ne očekuju tokom letnje sezone u Grčkoj mere drugačije od ovih u Srbji, a to znači da će se nositi maske u zatvorenom prostoru, držati distanca i slično.\nDodaje da je bilo puno dezinformacija, kako će postojati ograde na plažama, da će morati maske da se nose na plaži itd.\n„Biće sve normalno, a to znači da će turisti morati da poštuju mere koje važe i za lokalno stanovništvo“.\nKaže da je Evropska komisija donela neke preporuke i kada je reč o Italiji i Španiji, koje bi trebalo od juna da stupe na snagu.\nNJima je preporučeno da se prihvataju svi sertifikati o vakcinama, a pre svega oni koje je prihvatila EU, ali svaka zemlja će odlučivati u skladu sa svojim potrebama, dodao je on.\nSeničić napominje da su Italija, Španija i Franucuska trenutno najzatvorenije zemlje, kao i da se očekuje i njihovo otvaranje.\nPošta Srbije pustila u opticaj marke naprednih tehnologija


Rezolucija o položaju srpskog naroda u Srebrenici | Zvornik Danas\nRezolucija o položaju srpskog naroda u Srebrenici\non: 30. јуна 2015 In: Politika, VIJESTI\nSkupština Udruženja Srpsko-ruski most usvojila je Rezoluciju o položaju srpskog naroda u Srebrenici u kojoj se upozorava da su Srbi marginalizovani i diskriminisani od lokalne bošnjačke vlasti u tolikoj mjeri da se pokušava stvoriti slika da ta opština nije u Srpskoj nego u Federaciji BiH /FBiH/.\nU Rezoluciji, koja je upućena najvišim predstavnicima vlasti i političkih stranaka Republike Srpske, kao i ambasadama Njemačke, Velike Britanije i Rusije u BiH ističe se da se za posljednjih 15 godina, od kada Bošnjaci imaju lokalnu vlast, iz Srebrenice zbog osjećaja ugoženosti i diskriminacije iselilo 10.000 Srba, a 1992. i 1993. godine muslimanske snage su razorile i spalile 56 srpskih sela, od Skelana do Milića.\nSrbi u Srebrenici posebno su zapostavljeni u procesu obnove stambenih objekata jer je posljednjih 12 godina obnovljeno manje od 10 odsto srpskih, a više od 50 odsto bošnjačkih kuća, navodi se u tekstu.\nU dokumentu se ističe da je diskriminacija srpskog stanovništva vrlo prisutna u obnovi infrastrukture, jer skoro sva bošnjačka sela imaju asfaltiran put i struju za razliku od srpskih.\nU Rezoluciji se najoštrije osuđuje ponašanje Velike Britanije koja je Savjetu bezbjednosti UN predložila rezoluciju o Srebrenici.\n„Zabrinjavajuća je činjenica da se Velika Britanija direktno svrstava uz jedan narod u BiH, te je tim činom zaprijetila da se naruši postignuti krhki mir, i otvoreno narušila Dejtonski mirovni sporazum. Zar je njihova politika nestabilnost Balkana i Evrope? Zašto se ne upuste u rješavanje terorizma i terorističkih baza u FBiH, što je opasnost za cijeli civilizovani svijet?“, pita Udruženje Srpsko-ruski most.\nUdruženje Srpsko-ruski most u Rezoliciji pita da li Velika Britanija misli da će se kroz napade na srpski narod, zaboraviti NATO bombardovanje nezaštićenih civila, gdje je i ona učestvovala, da će se zaboraviti privremeno oduzimanje Kosova i Metohije, da će se zaboraviti srpski egzodus iz Hrvatske, da će se zaboraviti Pedi Ešdaun i ostali problemi, koji su naneseni srpskom narodu.\n„Zašto Velika Britanija ne osudi ratne zločince, poput Nasera Orlića, Atifa Dudakovića, Šemsudina Mehmedovića i bezbroj drugih?“, pitaju iz Udruženja.\nUdruženje Srpsko-ruski most konstatuje da se kroz stalne napade Velike Britanije i još pojedinih država na srpski narod u Srebrenici, daje za pravo srpskom narodu da pronalazi alternativne puteve svog budućeg razvoja.\nU Rezoluciji se sve međunarodne organizacije i institucije pozivaju da podrže Republiku Srpsku da se izbori za pravo samostalnog puta u okviru međunarodnih integracija.\nIako je fenomen raseljavanja zbog ekonomskih razloga prisutan u različitoj mjeri u skoro svim sredinama slabije razvijenih opština, gdje izbjeglo, kao i domicijelno stanovništvo napušta domove i seli u veće gradske centre, kako bi u njima lakše našlo egzistencijalnu sigurnost porodice, u Srebrenici je ovaj fenomen posebno izražen, navodi se u tekstu.\nOvo udruženje konstatuje da za raseljavanje Srebrenice nije odgovorna samo loša ekonomska situacija, nego, prije svega, katastrofalna politička situacija u kojoj je srpsko stanovništvo marginalizovano, stvorena atmosfera nesigurnosti i utisak da ovaj grad pripada sasvim drugom entitetu, nego onome u kome se teritorijalno nalazi.\n„Kompletno srpsko stanovništvo u Srebrenici duboko je uvjereno u sljedeće: ukoliko republičke institucije hitno ne promijene politiku prema ovom gradu, i ne počnu da ulažu mnogo više energije u njega, nego što je to bilo posljednjih nekoliko godina. Ukoliko se lokalni politički elementi srpskog nacionalnog korpusa čvrsto ne inkorporiraju u jedinstvenu konstruktivnu nacionalnu snagu, postoji bojazan da će se intezivirati tihi egzodus Srba iz Srebrenice, čime će biti ugašena i posljednja nada za spasenje ovog grada, koja još tinja“, poručuje se u Rezoluciji.\nUdruženje Srpsko-ruski most apelovalo je na aktuelnu vlast u Srbiji da se energično uključi u rješavanje problema u Srebrenici i ovoj regiji, jer pored moralne obaveze, to ih obavezuju i specijalne veze.\nOznake: rezolucijasrebrenicasrpsko ruski most


Doneta Odluka o finansiranju javnih radova\nNaslovna » Svrljig vesti » Dobre vesti » Doneta Odluka o finansiranju javnih radova\nNa osnovu zaključenog aneksa sporazuma između Opštine Svrljig i Nacionalne službe za zapošljavanje, Lokalni savet za zapošljavanje je na sednici od utorka, 24. 09. 2014. godine dao mišljenje na osnovu kojeg je doneta Odluka o finansiranju javnih radova na teritoriji Opštine.\nZa izvođače javnih radova su izabrani Centar za socijalni rad, Javno komunalno preduzeće Svrljig, Direkcija za izgradnju i Dom zdravlja.\nPredmet javnih radova su usluga pomoć u kući starim i iznemoglim licima i uređenje javnih površina i saobraćajnica.\nPozivaju se svi zainteresovani građani da se za angažovanje preko javnih radova jave u filijali Nacionalne službe za zapošljavanje u Svrljigu.\nTagovijavni radoviNacionalna služba za zapošljavanjeNSZopstina svrljigPrijave\nProteklog vikenda završeno je asfaltiranje puta prema selu Plužina u dužini od 1,1 km. Radovi se…\nOva saobraćajnica kao da nije u Srbiji! Put do Stare planin...\nStara planina poslednjih godina beleži vrtoglavi porast broja turista koji borave u netaknutoj prirodi kojom raspolaže…\nJuče je svečanom sednicom u sali OŠ ,,Dobrila Stambolić” obeležen Dan opštine Svrljig. Ovaj dan se…\nDan opštine Svrljig – dan kada se svrljiška nahija 1...\nSutra će svečano biti obeležen Dan opštine Svrljig, dan kada se svrljiška nahija1833. godine priključila Kneževini…\nDOBRA VEST: Opština Svrljig među 12 opština koje su podr�...\nKoordinaciono telo za rodnu ravnopravnost Vlade Republike Srbije, u saradnji sa agencijom Ujedinjenih nacija za rodnu…\nkoje prijave kad je Miletic jos davno napravio spisak svojih ljudi koji ce da obavljaju ove poslove?


Euronews: Zašto su BiH i Srbija nebo i zemlja po pitanju vakcina – Glas TK – Vaše najdraže novine\nEuronews: Zašto su BiH i Srbija nebo i zemlja po pitanju vakcina\n22. Marta 2021. 22. Marta 2021. redakcija\nBosna i Hercegovina i Srbija, iako do 1990-ih ista zemlja, sada se znatno razlikuju po broju vakcinacija protiv kovida 19, budući da BiH nije kupila nijednu dozu vakcine, dok susjedna Srbija ima jednu od najboljih stopa vakcinacije u Evropi, piše Euronews.\nBeograd je obezbijedio vakcinaciju više od 10 odsto stanovništva, dok nasuprot tome, BiH zavisi od dobrotvornih organizacija, što je posljedica neorganizovane vlade, kaže epidemiolog Fahrudin Kulenović za Euronews.\n“Još nisu kupili nijednu vakcinu, a u Srbiji ljudi biraju svoje vakcine poput kolača u poslastičarnici – kineska, ruska, njemačka ili američka. Ovdje koristimo ono što dobijamo kao poklon”, rekao je Kulenović.\nEuronews navodi da je vakcinacija započela za starije osobe u Republici Srpskoj, dok u Federaciji BiH i dalje čekaju vakcine.\nZbog pogoršanja situacije uvedene su mjere poput policijskog časa u Sarajevu, a svi barovi i restorani zatvoreni su od subote na najmanje dvije nedjelje, što je izazvalo negodovanje jednog dijela stanovništva, navodi Euronews.\n← BH Telecom donira milion KM za nabavku vakcina protiv korona virusa\nNova britanska vojna strategija: Aktiviraćemo se i na zapadnom Balkanu →


ZAVISNOST OD VIDEO IGRICA JE MENTALNI POREMEĆAJ\n11. јануара 2018. Zabava, Zdravlje\nU 11. izdanju Međunarodne klasifikacije bolesti, priručnika Svetske zdravstvene organizacije navodi se da je zavisnost od video igrica mentalni poremećaj. U priručniku koji će biti objavljen tokom 2018. će se takođe naći i kriterijumi prema kojima će se utvrđivati da li neko pati od ove zavisnosti. SZO definiše ovaj poremećaj kao “uporni i ponavljajući” obrazac ponašanja koji je dovoljno ozbiljan da dovede do značajnog oštećenja ličnog, porodičnog, društvenog života, kao i problema u obrazovanju ili drugim važnim životnim procesima. Takođe, ovaj poremećaj definisan je i kao nemogućnost kontrole nad igranjem igrica uprkos negativnim posledicama. Inače naučnici sa Oksforda su ranije otkrili da oko tri posto ljudi razvije zavisnost od igrica.


Izjednačena cena iznošenja smeća za privredu i građane – Podrinske\nIzjednačena cena iznošenja smeća za privredu i građane\nOdržana sednica Privrednogsaveta:\nDanas je u Gradskoj kući održana 18. sednica Privrednog saveta grada Šapca na kojoj je gradonačelnik Šapca Nebojša Zelenović privrednicima predstavio predlog budžeta grada Šapca za 2019. godinu, a gradski urbanista Katarina Dubljanin prezentovala je plan kapitalnih investicija za narednu godinu.\nPrivrednicima je predstavljen i nov način obračuna cene iznošenja smeća koji će se primenjivati od 2019. godine, a koji podrazumeva da se privrednicima naplaćuje po stvarnoj zapremini smeća, a ne po kvadratima poslovnog prostora kako je to do sada bio slučaj. Pored toga, privrednici će po istoj ceni plaćati iznošenje smeća kao i građani, a ne skuplje kao u svim ostalim gradovima Srbije. Šabac je jedini grad koji je doneo odluku da izjednači cenu za građane i privredu.\nNov način naplaćivanja iznošenja i deponovanja smeća još jedan je od zahteva privrednika na sednicama Privrednog saveta koji je uspešno realizovan.\nNa sednici Privrednog saveta prezentovan je i izveštaj o utrošku sredstava Programa korišćenja budžetskog fonda za zaštitu životne sredine grada Šapca za 2018. godinu i predlog plana za narednu godinu.


Fondacija 'Dragica Nikolić' prikupila više od četiri miliona evra\nBeta 1. septembra 2016. 23:05\nFondacija „Dragica Nikolić“, čiji je osnivač i predsednik supruga predsednika Srbije, saopštila je danas da je u protekle dve godine, isključivo u inostranstvu od humanitarnih organizacija, obezbedila više od četiri miliona evra i u skladu sa zakonom i odlukama Upravnog odbora utrošila ih u zdravstvo i školstvo Srbije.\n„Naše samostalne donacije i donacije koje su obezbedjene u saradnji sa drugim fondacijama, udruženjima i kompanijama, dostižu više od 7,5 miliona evra“, navodi se u saopštenju Fondacije dostavljenom agenciji Beta.\nFondacija je navela da je je za vreme katastrofalnih poplava 2014. godine prikupila i materijalna sredstva, aparate za zdravstvo, lekove, opremu, nameštaj, odeću, hranu i preko lokalnih samouprava podelila ugroženim gradjanima, kao i da je u to vreme u rekordnom roku obnovila 200 i izgradila 21 novu kuću za gradjane kojima je poplava uništila krov nad glavom.\nPored svakog renoviranog ili uredjenog objekta postavljene su donatorske table na kojima su jasno istaknuti svi donatori, navela je Fondacija.\nU reagovanju na pisanje lista „Alo“ gde se osporava transparentnost njenog rada, Fondacija je navela da se njen prihod menja iz godine u godinu što zavisi od odziva donatora, kao i da troškovi Fondacije ostaju uglavnom isti.\n„Razlika izmedju troškova u 2014. i 2015. godini, njihovo zanemarljivo povećanje, je jednokratna, pošto smo 2015. godine iznajmili prostor, opremili ga osnovnim sredstvima i inventarom i kupili automobil za obilazak gradilišta širom Srbije“, navodi se u saopštenju.\nFondacija je saopštila da njen osnivač i predsednica Upravnog odbora Dragica Nikolić nikada nije primila bilo kakav novac od Fondacije, da u njoj nije zaposlena, da nema nikakve ugovore o obavljanju poslova i ne naplaćuje putne troškove.\nU fondaciji su zaposlena samo dva lica, troškovi rada Fondacije ne prelaze jedan odsto uloženih sredstava, a sav novac se troši legalno, bez izmišljanja troškova koji bi omogućili zloupotrebu sredstava, saopšteno je.\n„Nastavićemo da pomažemo deci sa posebnim potrebama, da nagradjujemo najbolju decu Srbije. Pomagaćemo socijalno ugroženim licima, izdvajaćemo za kulturu. Za porodicu Nikolić pomaganje drugima je smisao života, a mislimo da je to i dužnost predsednika Srbije“, navodi se u saopštenju.


U planu da se u svet leti i sa aerodroma Srebrno jezero – Poportal\nU planu da se u svet leti i sa aerodroma Srebrno jezero\nMeđunarodne linije imaju Beograd, Niš i Kraljevo. U planu Novi Sad, Užice, ali i Srebrno jezero. U Srbiji trenutno imamo ukupno registrovane 33 vazdušne luke.\nSRBIJA trenutno ima 33 aerodroma, a za međunarodni redovni javni avio-prevoz koriste se samo tri – „Nikola Tesla“, „Konstantin Veliki“ i „Morava“. Kako za „Novosti“ kažu u Ministarstvu saobraćaja, u planu je da u budućnosti na međunarodnim letovima avioni poleću sa šest aerodroma – pored Beograda, Niša i Kraljeva, i iz Novog Sada, sa Srebrnog jezera i iz Užica.\nNiška i kraljevačka vazdušna luka su u sastavu državnog preduzeća „Aerodromi Srbije“, a u proceduri je i pripajanje aerodroma „Ponikve“ Užice, „Srebrno jezero“ i „Rosulje“ kod Kruševca. I Borani su tražili da se osnivačka prava za aerodrom u njihovom gradu prenesu na Republiku Srbiju, pa bi do kraja godine i njihova pista trebalo da pripadne državi.\nViše pročitajte na www.novosti.rs\nPredstavnici požarevačke opozicije najavili bojkot izbora (VIDEO)\nU utorak URUČIVANJE sedišta za bebe\n19/05/2017 21/05/2017 P.Panović


Interventa pomoć od opštine i Rudnika za FK Rudar od 70.000 evra – Pljevaljske novine\nPočetna / Vijesti / Sport / Interventa pomoć od opštine i Rudnika za FK Rudar od 70.000 evra\nInterventa pomoć od opštine i Rudnika za FK Rudar od 70.000 evra\nPljevaljske Novine jul 26, 2019\tSport Ostavite komentar 1,035 Pregledi\nOpština Pljevlja u partnerstvu sa Rudnikom uglja obezbijediće do 70.000 evra Fudbalskom klubu Rudar kao interventnu pomoć za početak takmičenja u prvoj Telekom fudbalskoj ligi Crne Gore, saopšteno je juče na sastanku čelnika opštine, Rudnika uglja, fudbalskih radnika i organa FK Rudar.\n– Osim ovog novca Rudar može računati još i na sredstva koja dobija od FSCG, a kako je saopšteno na sastanku i Elektroprivreda Crne Gore voljna je da obezbijedi određenu sumu novca. Tako bi FK Rudar za jesenju polusezonu mogao da računa na sumu do 100.000 evra ili 20.000 evra mjesečno. Ova suma mogla bi se i dodatno uvećati učešćem malih i drugih sponzora u finansiranju Kluba. Jedan od zaključaka sastanka obavezao je Upravu kluba i fudbalske radnike da u komunikaciji iznađu najbolje rješenje za dalje funkcionisanje Kluba, a pred organima FK Rudar je i zadatak da do ponedjeljka 29. jula dostave detaljan Budžet za kalendarsku 2020. godinu kao i Plan i program rada za naredni trogodišnji period – kaže se u saopštenju Kabineta predsjednika.\npomoc ya FK Rudar\t2019-07-26\nKljučne rečipomoc ya FK Rudar\nPrethodna Ispravna voda sa sva tri vodovoda i sa javnih česama\nSledeća Lekić o prljavim igrama kvaziopozicionara kome je korist preča od istine\nVasilije Jakšić – novi kralj brdskih staza\nNajavljeno pokretanje biblioteke za slijepe u Pljevljima\nČetiri književne nagrade KZ “Mirko Banjević”


čukarica Arhive - Stranica 2 od 2 - Dan u Beogradu\nNaslovna » Arhive po tagovima: čukarica (strana 2)\nArhive po tagovima: čukarica\n26. decembar 2012. Izložbe 0\nU Galeriji ’73 (Požeška 83a) od 27. decembra (19.00) do 22. januara biće otvoren 25. Čukarički likovni salon, tradicionalna kolektivna izložba. Ovo je manifestacija koja se održava više od dve decenije. Namera organizatora ove izložbe jeste da okupi autore dobre reputacije na beogradskoj likovnoj sceni. Postavku ovogodišnjeg 25. Čukaričkog likovnog salona čine radovi devet umetnika, samosvojnih kreativnih ličnosti, koji svojom …\nAkcija „Moj komšiluk – Popravimo zajedno“ na Čukarici\n4. avgust 2012. BG servis 0\nGrad Beograd i JKP „Zelenilo – Beograd“ u saradnji sa građanima po treći put, organizovali su zajedničku akciju sređivanja i farbanja klupa, đubrijera, dečjih rekvizita i mobilijara u parkovima i međublokovskim zelenim površinama. Ovoga puta akcija se odvijala na beogradskoj opštini Čukarica, u stambenom naselju Golf I, gde su sređena dva dečja igrališta. – U želji da se uredi što …


Samit lidera socijaldemokratskih partija u Sarajevu: Socijaldemokratija alternativa za Balkan\nDolazi vrijeme socijaldemokrata, rekao je Zoran Zaev\nnaslovnica > politika 18.11.2017 Vesna Besic Sarajevo\nFotoreporter: AA/Samir Jordamovic\nSARAJEVO (AA) - Jedinstvena alternativa da se nešto konkretno promijeni je socijaldemokratija, poručeno je danas u Sarajevu na regionalnom Samitu lidera socijaldemokratskih partija čiji je domaćin Socijaldemokratska partija Bosne i Hercegovine u saradnji sa Partijom evropskih socijaldemokrata, javlja Anadolu Agency (AA).\nPoručeno je da je cilj da ova regija govori jednim glasom te da je nacionalizam nešto što se u ovom regionu teško iskorjenjuje.\nNermin Nikšić, predsjednik Socijaldemokratske partije BiH, izrazio je ponos što su se lideri socijaldemokratskih partija iz regiona okupili danas u Sarajevu kako bi pokazali da se u regionu može raditi i sarađivati na osnovama povjerenja, drugarstva, solidarnosti, jednakosti, bez ikakvih svađa i prevara.\n"To je nešto što će biti naše opredjeljenje. Nama je cilj da pokažemo kako se u BiH može živjeti, kako u BiH žive tri naroda, ali da je to jedna duša. Da ovde može da se sarađuje na iskrenim osnovama. I da postoje ljudi koji su ponosni pripadnici svih naroda, a koji žele malo više biti Bosanci i Hercegovci", poručio je Nikšić.\nDodao je da pokazuju kako će jedna velika socijaldemokratska porodica ubuduće ovdje sarađivati i ispunjavati obaveze kako bi i ovaj region u konačnici postao dio jedne velike evropske zajednice.\nPredsjednik Socijaldemokratskog saveza Makedonije Zoran Zaev, koji je i premijer Makednonije, rekao je da se mnogo priča o EU, ali i da je došlo vrijeme za akciju.\n"Priča se i ovdje na Balkanu, ali vjerujem da je vrijeme akcije. Mi smo danas ovdje da najavimo nešto što je već vjerovatno potrebno i EU, a sigurno i na Balkanu. Dosta nam je kvazipatriotizma, debata.. Jedinstvena alternativa da se nešto konkretno promijeni je socijaldemokratija. Dolazi vrijeme socijaldemokrata", istakao je Zaev.\nIzrazio je uvjerenje da to treba evropskoj zajednici, ali i Balkanu.\n"Vrijeme je da organizujemo državu za sve, društvo jednako za sve i da izgradimo saradnju na regionalnom nivou i šire. To su naše evropske vrijednosti, to su naše socijaldemokratse vrijednosti za koje se zalažemo", istakao je Zaev.\nPoručio je da se promjene moraju dešavati.\nSergei Stanishev, predsjednik Partije evropskih socijalista, izjavio je da su danas tu, između ostalog, i da podrže lidere Socijaldemokratske partije BiH.\nPrema njegovim riječima, drugi razlog zašto su danas u Sarajevu je taj što svi socijademokrati u EU i regiji žele da prenesu snažnu, opipljivu i predvidljivu perpektivu EU.\n"Radi se o kredibilitetu EU i naše političke porodice. Potrebno je ostvariti napredak. Naša misija u narednih nekoliko mjeseci je da zajednički radimo kako bismo u maju naredne godine u Sofiji na Samitu lidera EU poslali snažnu poruku", rekao je Stanishev.\nPredsjednik Socijaldemokratske partije Crne Gore Ranko Krivokapić, koji je čelnik i parlamenta Crne Gore, rekao je da su se "vratili u grad gdje su pobijedili rat i došli su da odavde krenu da pobijede podjele i model koji vlada na Balkanu - zavadi pa vladaj".\n"Siromaštvo, pohara, odlazak ljudi vlada Balkanom. Gubimo ono što je najvrednije i mladost i snagu i znanje", poručio je Krivokapić.\nPredsjednik Demokratske stranke Srbije Dragan Šutanovac rekao je da su se danas okupili jer smatraju da je socijademokratija jedina moguća opcija za region.\n"Jer je pomirenje i solidarnost nešto što je osnov naše politike, nešto što treba da bude osnov i svim građanima koji žive na ovoj teritoriji. Nažalost, imamo region u kome, ne u malom broju zemalja su do skoro, a u nekima i sada, rukovodili neiskreni evropejci ili iskreni antievropejci. Ljudi koji deklarativno se zalažu za EU, a suštinski rade upravo suprotno", pojasnio je Šutanovac.\nPrema njegovim riječima, socijademokratija je u Evropi u krizi.\nPotpredsjednik Socijaldemokratske partije Hrvatske Zlatko Komadina izjavio je da EU za BiH nije samo cilj nego sredstvo za rješavanje demokratskih deficita i posljedica ekonomske tranzicije.\n"EU se ne može kvaliteteno razvijati ako se steže sama od sebe, pa zemlje dižu zidove po svojim granicama, nego ako se širi. Recept za BiH je što brže učlanjenje u EU, jer EU za BiH nije samo cilj, nego i sredstvo za rješevanje demografskih deficita i posljedica ekonomske tranzicije. Zato mi je drago da sa kolegama ovdje možemo raspraviti kako socijaldemokrati daju svoj doprinos na putu svih ovih zemalja zapadnog Balkana u EU u kojoj trebamo biti svi zajedno što prije", dodao je Komadina.\nTurski predsjednik Erdogan završio posjetu Bosni i Hercegovini


Predstavnici vlasti nastoje da minimizuju posledice odluke Evropske unije\nPredstavnici vlasti nastoje da minimizuju posledice odluke Evropske unije da prekine pregovore o evropskom pridruživanju Srbije i Crne Gore, a iz nevladinog sektora sve su učestaliji protesti zbog politike koju vodi Vlada.\nSuprotno brojnim izjavama ministara koji su sve do pre neki dan tvrdili da je premijer Vojislav Koštunica dao čvrste garancije evropskim zvaničnicima da će do kraja aprla Haškog sudu izručiti generala Ratka Mladića, u saopštenju Vlade izdatom posle sednice kaže se da je premijer Koštunica informisao ministre da u dosadašnjim razgovorima sa međunarodnim zvaničnicima nikada nije postavljao rokove za ispunjenje obaveze prema Haškom sudu. Vlada je, kaže se u saopštenju, jednoglasno usvojila ovu informaciju, a svi ministri izrazili su žaljenje zbog ostavke vicepremijera Miroljuba Labusa.\nLabusova ostavka samo kratko izazvala je dilemu o sudbini ostalih zvaničnika te stranke koji zauzimaju važne državne funkcije. Visoki funkcioner G17 Plus Predrag Marković izjavio je da neće slediti primer Miroljuba Labusa i da neće podneti ostavku na mesto predsednika Parlamenta, a potpredsednik G17 Plus i ministar finansija Mlađan Dinkić rekao je da je ostavka Miroljuba Labusa lična, a ne stranačka odluka.\nPosle odluke Evropske unije da prekine pregovore sa Beogradom, sve je više protesta zbog politike koju vodi ministarski kabinet Vojislava Koštunice. Evropski pokret u Srbiji najoštrije je osudio Vladu zbog neispunjavanja obaveza prema Haškom tribunalu i podsetio je na obavezu da proces evropskog pridruživanja vodi bez zastoja i odlaganja jer je preko 80 odsto građana opredeljeno za ulazak zemlje u Evropsku uniju. Federacija nevladinih organizacija ocenila je kao neprihvatljivo saopštenje premijera Koštunice u kome se ne pominju lična, odgovornost Vlade i njenih ministara za neispunjavanje obećanja datih međunarodnim institucijama. A nekoliko opozicionih stranaka i nevladinih organizacija najavili su da će 9. maja, na Dan Evrope organizovati protest na beogradskom Trgu Republike i pozvali građane da pokažu odlučnost u nameri da Srbija postane deo Evrope.


Zbog nedolaska ministara prekinuta sjednica Parlamenta BiH o Izvještaju Evropske komisije - Klix.ba\n24.4.2018. u 10:42\nZbog odsustva ministara iz Vijeća ministara BiH s današnje hitne sjednice o Privremenom izvještaju Evropske komisije o BiH prekinuta je sjednica Zastupničkog doma PSBiH.\nZastupnički dom Parlamentarne skupštine BiH na današnjoj hitnoj sjednici trebao je razmatrati Privremeni izvještaj Evropske komisije o BiH.\nPredsjedavajući Zastupničkog doma Parlamentarne skupštine BiH Mladen Bosić kazao je kako predsjedavajući Vijeća ministara BiH Denis Zvizdić zbog ranije preuzetih obaveza opravdano neće prisustvovati današnjem zasjedanju te da će umjesto njega sjednici prisustvovati direktor Direkcije za evropske integracije BiH Edin Dilberović.\nSjednici su prisustvovali samo ministrica odbrane BiH Marina Pendeš, ministar pravde BiH Josip Grubeša i ministrica za ljudska prava i izbjeglice BiH Semiha Borovac.\nDržavni parlamentarci naveli su da je BiH prije deset godina bila ispred zemalja koje su danas pred kandidatskim statusom, a da je danas naša zemlja u rangu s Kosovom.\nBrojni zastupnici negodovali su što na današnjoj sjednici nisu prisutni predsjedavajući Vijeća ministara BiH i državni ministri, ističući kako nemaju kome postaviti pitanja s obzirom na to da se Izvještaj Evropske komisije odnosi na ministarstva.\nZastupnik SBB-a Mirsad Isaković rekao je kako su hitnoj sjednici Zastupničkog doma PSBiH trebali prisustvovati i članovi Predsjedništva BiH Bakir Izetbegović, Dragan Čović i Mladen Ivanić.\nZamjenik predsjedavajućeg Zastupničkog doma PSBiH Šefik Džaferović predložio je da se prekine današnja sjednica i da se o Izvještaju EK raspravlja na idućoj sjednici organa zakonodavne vlasti. Kako kaže, u međuvremenu će se zadužiti Komisija za evropske integracije da dostavi izvještaj, a na iduću sjednicu bit će pozvani svi ministri.\nHRW: BiH ne uspijeva zaštititi tražioce azila\n24.04.2018. u 10:35\nViđena u Mostaru\nI dalje ni traga o nestaloj Ines Jahić: Majka moli za pomoć, policija raspisala potragu\nkompenzacijski mandati - racunanje